# Επίσημη Εφημερίδα L 175/10 Μ

| | ISSN 1725-2547 |
| --- | --- |
| Επίσημη Εφημερίδα
  της Ευρωπαϊκής Ένωσης | L 175 |
| | |
| Έκδοση στην ελληνική γλώσσα | Νομοθεσία | 47ό έτος10 Μαΐου 2004 |

ISSN 1725-2547

Επίσημη Εφημερίδα

της Ευρωπαϊκής Ένωσης

L 175

Έκδοση στην ελληνική γλώσσα

Νομοθεσία

47ό έτος10 Μαΐου 2004

---

| Περιεχόμενα | | II   Πράξεις για την ισχύ των οποίων δεν απαιτείται δημοσίευση | Σελίδα |
| --- | --- | --- | --- |
| | | Επιτροπή των Περιφερειών |
| | * | Εσωτερικός κανονισμός | 1 |

Περιεχόμενα

II   Πράξεις για την ισχύ των οποίων δεν απαιτείται δημοσίευση

Σελίδα

Επιτροπή των Περιφερειών

*

Εσωτερικός κανονισμός

1

| EL | Οι πράξεις οι τίτλοι οποίων έχουν τυπωθεί με ημίμαυρα στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.
  Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο. |
| --- | --- |

EL

Οι πράξεις οι τίτλοι οποίων έχουν τυπωθεί με ημίμαυρα στοιχεία αποτελούν πράξεις τρεχούσης διαχειρίσεως που έχουν θεσπισθεί στο πλαίσιο της γεωργικής πολιτικής και είναι γενικά περιορισμένης χρονικής ισχύος.

Οι τίτλοι όλων των υπολοίπων πράξεων έχουν τυπωθεί με μαύρα στοιχεία και επισημαίνονται με αστερίσκο.

---

II Πράξεις για την ισχύ των οποίων δεν απαιτείται δημοσίευση

Επιτροπή των Περιφερειών

| 10.5.2004 | EL | Επίσημη Εφημερίδα της Ευρωπαϊκής Ένωσης | L 175/1 |
| --- | --- | --- | --- |

10.5.2004

EL

Επίσημη Εφημερίδα της Ευρωπαϊκής Ένωσης

L 175/1

---

Εσωτερικός κανονισμός

ΠΕΡΙΕΧΟΜΕΝA

ΕΙΣΑΓΩΓΗ

ΠΡΟΚΑΤΑΡΚΤΙΚΗ ΠΑΡΑΤΗΡΗΣΗ

ΤΙΤΛΟΣ Ι

ΤΑ ΜΕΛΗ ΚΑΙ ΤΑ ΟΡΓΑΝΑ ΤΗΣ ΕΠΙΤΡΟΠΗΣ ΤΩΝ ΠΕΡΙΦΕΡΕΙΩΝ

ΚΕΦΑΛΑΙΟ 1

Τα όργανα της ΕΤΠ

Άρθρο 1 — Όργανα της ΕΤΠ

ΚΕΦΑΛΑΙΟ 2

Τα μέλη της ΕΤΠ

Άρθρο 2 — Καθεστώς των μελών και των αναπληρωτών

Άρθρο 3 — Διάρκεια θητείας

Άρθρο 4 — Προνόμια και ασυλίες

Άρθρο 5 — Συμμετοχή αναπληρωτών

Άρθρο 6 — Εκχώρηση δικαιώματος ψήφου

Άρθρο 7 — Εθνικές αντιπροσωπείες και πολιτικές ομάδες

Άρθρο 8 — Εθνικές αντιπροσωπείες

Άρθρο 9 — Πολιτικές ομάδες και μέλη που δεν ανήκουν σε πολιτικές ομάδες

Άρθρο 10 — Διαπεριφερειακές ομάδες

ΤΙΤΛΟΣ ΙΙ

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΕΤΠ

ΚΕΦΑΛΑΙΟ 1

Σύγκληση της πρώτης συνόδου και σύσταση της ΕΤΠ

Άρθρο 11 — Σύγκληση της πρώτης συνόδου

Άρθρο 12 — Σύσταση της ΕΤΠ και εξακρίβωση των εντολών

ΚΕΦΑΛΑΙΟ 2

Ολομέλεια

Άρθρο 13 — Καθήκοντα της Ολομέλειας

Άρθρο 14 — Σύγκληση της Ολομέλειας

Άρθρο 15 — Ημερήσια διάταξη της συνόδου ολομέλειας

Άρθρο 16 — Έναρξη της συνόδου ολομέλειας

Άρθρο 17 — Δημοσιότητα, εξωτερικές προσωπικότητες, προσκεκλημένοι ομιλητές, συζήτηση επίκαιρων θεμάτων

Άρθρο 18 — Διάρκεια ομιλίας

Άρθρο 19 — Κατάλογος ομιλητών

Άρθρο 20 — Ενστάσεις για την εφαρμογή του εσωτερικού κανονισμού

Άρθρο 21 — Απαρτία

Άρθρο 22 — Ψηφοφορία

Άρθρο 23 — Υποβολή τροπολογιών

Άρθρο 24 — Εξέταση των τροπολογιών

Άρθρο 25 — Επείγουσες γνωμοδοτήσεις και εκθέσεις

Άρθρο 26 — Απλοποιημένη διαδικασία

Άρθρο 27 — Λήξη της συνόδου ολομέλειας

ΚΕΦΑΛΑΙΟ 3

Το Προεδρείο και ο Πρόεδρος

Άρθρο 28 — Σύνθεση του Προεδρείου

Άρθρο 29 — Αντιπροσώπευση στο Προεδρείο

Άρθρο 30 — Διαδικασία εκλογής

Άρθρο 31 — Εκλογή του Προέδρου και του πρώτου αντιπροέδρου

Άρθρο 32 — Εκλογή των αντιπροέδρων και των λοιπών μελών του Προεδρείου καθώς και των προέδρων πολιτικών ομάδων ως μελών του Προεδρείου

Άρθρο 33 — Εκλογή των αντιπροσώπων

Άρθρο 34 — Συμπληρωματική εκλογή για την πλήρωση κενής έδρας του Προεδρείου

Άρθρο 35 — Καθήκοντα του Προεδρείου

Άρθρο 36 — Σύγκληση του Προεδρείου/Απαρτία

Άρθρο 37 — Ο Πρόεδρος

Γνωμοδοτήσεις, εκθέσεις και ψηφίσματα — Διαδικασία στο Προεδρείο

Άρθρο 38 — Γνωμοδοτήσεις — Νομική βάση

Άρθρο 39 — Γνωμοδοτήσεις και εκθέσεις — Ανάθεση σε επιτροπή

Άρθρο 40 — Ορισμός γενικού εισηγητή

Άρθρο 41 — Γνωμοδοτήσεις και εκθέσεις πρωτοβουλίας

Άρθρο 42 — Υποβολή ψηφισμάτων

Άρθρο 43 — Προβολή γνωμοδοτήσεων, εκθέσεων και ψηφισμάτων

ΚΕΦΑΛΑΙΟ 4

Επιτροπές

Άρθρο 44 — Σύνθεση και αρμοδιότητες

Άρθρο 45 — Πρόεδρος και αντιπρόεδροι

Άρθρο 46 — Αρμοδιότητες των επιτροπών

Άρθρο 47 — Σύγκληση και ημερήσιες διατάξεις των επιτροπών

Άρθρο 48 — Δημοσιότητα των συνεδριάσεων

Άρθρο 49 — Δημόσιες ακροάσεις

Άρθρο 50 — Προθεσμίες για την κατάρτιση γνωμοδοτήσεων και εκθέσεων

Άρθρο 51 — Δομή των γνωμοδοτήσεων

Άρθρο 52 — Δομή των εκθέσεων

Άρθρο 53 — Εισηγητές

Άρθρο 54 — Ομάδες εργασίας

Άρθρο 55 — Εμπειρογνώμονες

Άρθρο 56 — Απαρτία

Άρθρο 57 — Ψηφοφορία

Άρθρο 58 — Τροπολογίες

Άρθρο 59 — Απόφαση για την μη κατάρτιση γνωμοδότησης ή έκθεσης

ΚΕΦΑΛΑΙΟ 5

Διοίκηση της ΕΤΠ

Άρθρο 60 — Γενική Γραμματεία

Άρθρο 61 — Γενικός Γραμματέας

Άρθρο 62 — Διορισμός του Γενικού Γραμματέα

Άρθρο 63 — Κανονισμός υπηρεσιακής κατάστασης των υπαλλήλων και καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων

Άρθρο 64 — Επιτροπή δημοσιονομικών και διοικητικών θεμάτων

Άρθρο 65 — Σχέδιο προϋπολογισμού

ΤΙΤΛΟΣ ΙΙΙ

ΛΟΙΠΕΣ ΔΙΑΤΑΞΕΙΣ

ΚΕΦΑΛΑΙΟ 1

Συνεργασία με άλλα όργανα

Άρθρο 66 — Συμφωνίες διοργανικής συνεργασίας

Άρθρο 67 — Διαβίβαση και δημοσίευση των γνωμοδοτήσεων, εκθέσεων και ψηφισμάτων

ΚΕΦΑΛΑΙΟ 2

Δημοσιότητα και διαφάνεια

Άρθρο 68 — Πρόσβαση του κοινού στα έγγραφα

ΚΕΦΑΛΑΙΟ 3

Διατάξεις σχετικές με τον εσωτερικό κανονισμό

Άρθρο 69 — Αναθεώρηση του εσωτερικού κανονισμού

Άρθρο 70 — Οδηγίες του Προεδρείου

Άρθρο 71 — Έναρξη της ισχύος του εσωτερικού κανονισμού

ΕΙΣΑΓΩΓΗ

Η Επιτροπή των Περιφερειών υιοθέτησε βάσει του άρθρου 264 εδάφιο 2 της συνθήκης για την ίδρυση των Ευρωπαϊκών Κοινοτήτων, τον ακόλουθο εσωτερικό κανονισμό (απόφαση της 18ης Νοεμβρίου 1999, όπως αναθεωρήθηκε στις  11 Φεβρουαρίου 2004).

ΠΡΟΚΑΤΑΡΚΤΙΚΗ ΠΑΡΑΤΗΡΗΣΗ

Οι όροι που χρησιμοποιούνται όσον αφορά τα καθήκοντα και τις αρμοδιότητες που αναφέρονται στον παρόντα κανονισμό ισχύουν για αμφότερα τα φύλα.

ΤΙΤΛΟΣ Ι

ΤΑ ΜΕΛΗ ΚΑΙ ΤΑ ΟΡΓΑΝΑ ΤΗΣ ΕΠΙΤΡΟΠΗΣ ΤΩΝ ΠΕΡΙΦΕΡΕΙΩΝ

ΚΕΦΑΛΑΙΟ 1

Τα όργανα της ΕΤΠ

Άρθρο 1

Όργανα της ΕΤΠ

Τα όργανα της Επιτροπής των Περιφερειών είναι η Ολομέλεια, ο Πρόεδρος, το Προεδρείο και οι επιτροπές.

ΚΕΦΑΛΑΙΟ 2

Τα μέλη της ΕΤΠ

Άρθρο 2

Καθεστώς των μελών και των αναπληρωτών

Σύμφωνα με το άρθρο 263 της συνθήκης ΕΚ, τα μέλη της ΕΤΠ και οι αναπληρωτές τους εκπροσωπούν τους οργανισμούς τοπικής αυτοδιοίκησης και περιφερειακής διοίκησης. Είναι είτε αιρετά μέλη ενός οργανισμού περιφερειακής διοίκησης ή τοπικής αυτοδιοίκησης είτε πολιτικώς υπεύθυνοι ενώπιον μιας εκλεγμένης συνέλευσης. Κατά την άσκηση των καθηκόντων τους, δεν δεσμεύονται από καμία επιτακτική εντολή. Ασκούν τα καθήκοντά τους με πλήρη ανεξαρτησία προς το γενικό συμφέρον της Κοινότητας.

Άρθρο 3

Διάρκεια θητείας

1.   Η διάρκεια της θητείας ενός τακτικού ή αναπληρωματικού μέλους της ΕΤΠ αρχίζει την ημερομηνία έναρξης ισχύος του διορισμού του από το Συμβούλιο.

2.   Η θητεία ενός τακτικού ή αναπληρωματικού μέλους λήγει λόγω παραιτήσεως, λόγω λήξεως της εντολής βάσει της οποίας διορίσθηκε ή λόγω θανάτου.

3.   Η παραίτηση ανακοινώνεται εγγράφως από τον παραιτούμενο στον Πρόεδρο της Επιτροπής των Περιφερειών με μνεία της ημερομηνίας έναρξης της ισχύος της, που δεν μπορεί να υπερβαίνει τους τρεις μήνες από την ανακοίνωση. Ο Πρόεδρος ενημερώνει το Συμβούλιο, που διαπιστώνει ότι η θέση είναι κενή και κινεί τη διαδικασία αντικατάστασης.

4.   Το μέλος ή ο αναπληρωτής του οποίου η θητεία περατώνεται λόγω λήξεως της εντολής βάσει της οποίας διορίσθηκε, πληροφορεί αμέσως και εγγράφως τον Πρόεδρο της ΕΤΠ.

5.   Στις περιπτώσεις που αναφέρονται στο δεύτερο εδάφιο του παρόντος άρθρου, ο διάδοχος διορίζεται από το Συμβούλιο για το υπόλοιπο της θητείας.

Άρθρο 4

Προνόμια και ασυλίες

Τα μέλη και οι δεόντως ορισθέντες αναπληρωτές απολαύουν των προνομίων και των ασυλιών που προβλέπονται στο πρωτόκολλο περί των προνομίων και ασυλιών των Ευρωπαϊκών Κοινοτήτων, που επισυνάπτεται στη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων της 8ης Απριλίου 1965.

Άρθρο 5

Συμμετοχή αναπληρωτών

1.   Εάν ένα μέλος κωλύεται να συμμετάσχει σε σύνοδο ολομέλειας, μπορεί να αντικατασταθεί από αναπληρωτή της εθνικής του αντιπροσωπείας.

2.   Εάν ένα μέλος κωλύεται να συμμετάσχει σε συνεδρίαση επιτροπής, σε συνεδρίαση ομάδας εργασίας ή σε οποιαδήποτε συνεδρίαση που έχει εγκριθεί από το Προεδρείο, μπορεί να αντικατασταθεί από ένα άλλο μέλος ή από αναπληρωτή της εθνικής του αντιπροσωπείας.

3.   Ο αναπληρωτής ή ο αντικαταστάτης ενός μέλους εκπροσωπεί ένα μόνο τακτικό μέλος και ασκεί όλα τα δικαιώματα και αρμοδιότητες του τακτικού μέλους στη σχετική συνεδρίαση. Η εκχώρηση του δικαιώματος ψήφου ανακοινώνεται γραπτώς στο Γενικό Γραμματέα πριν από τη σχετική συνεδρίαση.

4.   Ο ορισμός των αναπληρωτών περιορίζεται χρονικώς στις ημέρες συνεδριάσεων της συνόδου ολομέλειας. Η αποζημίωση χορηγείται μόνο μία φορά κατά τη σύνοδο ολομέλειας, είτε για το μέλος είτε για τον αναπληρωτή του. Το Προεδρείο ρυθμίζει το θέμα αυτό στις οδηγίες του σχετικά με την επιστροφή των εξόδων ταξιδίου και διαμονής.

5.   Ο αναπληρωτής που έχει ορισθεί εισηγητής μπορεί να συμμετάσχει στη συνεδρίαση της συνόδου ολομέλειας στην ημερήσια διάταξη της οποίας έχει εγγραφεί το σχέδιο γνωμοδότησης ή έκθεσής του, για να το παρουσιάσει. Τούτο ισχύει έστω και αν συμμετέχει σ' αυτήν το τακτικό μέλος το οποίο αναπληρώνει. Το τακτικό μέλος μπορεί να εκχωρήσει στον αναπληρωτή το δικαίωμα ψήφου του για τη διάρκεια της επεξεργασίας αυτού του σχεδίου γνωμοδότησης ή έκθεσης. Η εκχώρηση του δικαιώματος ψήφου ανακοινώνεται γραπτώς στο Γενικό Γραμματέα πριν από τη σχετική συνεδρίαση.

Άρθρο 6

Εκχώρηση δικαιώματος ψήφου

Με την επιφύλαξη των προβλεπομένων στα άρθρα 5 και 29 περιπτώσεων, το δικαίωμα ψήφου δεν μπορεί να εκχωρηθεί.

Άρθρο 7

Εθνικές αντιπροσωπείες και πολιτικές ομάδες

Οι εθνικές αντιπροσωπείες συμβάλλουν με ισόρροπο τρόπο στις εργασίες της Επιτροπής των Περιφερειών.

Άρθρο 8

Εθνικές αντιπροσωπείες

1.   Τα μέλη και οι αναπληρωτές από ένα κράτος μέλος συγκροτούν μια εθνική αντιπροσωπεία. Κάθε εθνική αντιπροσωπεία καθορίζει η ίδια την εσωτερική της οργάνωση και εκλέγει τον πρόεδρό της. Το όνομά του ανακοινώνεται επίσημα στον Πρόεδρο της ΕΤΠ.

2.   Ο Γενικός Γραμματέας της ΕΤΠ λαμβάνει, όσον αφορά τη διοίκηση της ΕΤΠ, κατάλληλα μέτρα ώστε να παρέχεται σε κάθε εθνική αντιπροσωπεία η απαραίτητη υποστήριξη. Αυτό συνεπάγεται ότι κάθε μέλος έχει τη δυνατότητα να λαμβάνει πληροφορίες και υποστήριξη στην επίσημη γλώσσα του, μέσω μιας ειδικής υπηρεσίας η οποία αποτελείται από μόνιμους ή άλλους υπαλλήλους της ΕΤΠ και εξασφαλίζει στις εθνικές αντιπροσωπείες την κατάλληλη παροχή των διευκολύνσεων που διαθέτει η ΕΤΠ. Ειδικότερα, ο Γενικός Γραμματέας θέτει στη διάθεση των εθνικών αντιπροσωπειών τα κατάλληλα μέσα για να πραγματοποιούν προπαρασκευαστικές συνεδριάσεις πριν ή κατά τη διάρκεια της συνόδου ολομέλειας.

Άρθρο 9

Πολιτικές ομάδες και μέλη που δεν ανήκουν σε πολιτικές ομάδες

1.   Τα μέλη και οι αναπληρωτές μπορούν να συνιστούν πολιτικές ομάδες σύμφωνα με τις πολιτικές πεποιθήσεις τους. Κάθε πολιτική ομάδα καθορίζει με τον εσωτερικό της κανονισμό τα κριτήρια για την προσχώρηση ενός μέλους.

2.   Για τη σύσταση μιας πολιτικής ομάδας απαιτούνται τουλάχιστον 20 τακτικά μέλη ή αναπληρωτές, εάν εκπροσωπούν τουλάχιστον τρία κράτη μέλη, ή 18 τακτικά μέλη ή αναπληρωτές, εάν εκπροσωπούν τουλάχιστον τέσσερα κράτη μέλη, ή 16 τακτικά μέλη ή αναπληρωτές, εάν εκπροσωπούν τουλάχιστον πέντε κράτη μέλη - εκ των οποίων τουλάχιστον τα μισά είναι οπωσδήποτε τακτικά μέλη. Ένα μέλος ή ένας αναπληρωτής μπορεί να ανήκει μόνο σε μία πολιτική ομάδα. Μία ομάδα διαλύεται, όταν ο αριθμός των μελών της είναι μικρότερος από τον αριθμό μελών που απαιτείται για την ίδρυσή της.

3.   Η σύσταση μιας πολιτικής ομάδας, η διάλυση, ή η τροποποίησή της γνωστοποιείται στον Πρόεδρο με σχετική γραπτή δήλωση. Στη δήλωση για τη σύσταση πολιτικής ομάδας αναφέρεται η ονομασία της, τα μέλη της και το προεδρείο της. Η σύσταση, η ονομασία, το προεδρείο και ο αριθμός των μελών μίας ομάδας, καθώς και η διάλυσή της δημοσιεύονται από τον Πρόεδρο στην Επίσημη Εφημερίδα της Ευρωπαϊκής Ένωσης.

4.   Κάθε πολιτική ομάδα επικουρείται από γραμματεία, της οποίας οι συνεργάτες είναι υπάλληλοι της Γενικής Γραμματείας. Οι πολιτικές ομάδες υποβάλλουν προτάσεις προς την αρμόδια για τους διορισμούς αρχή (ΑΔΑ) σχετικά με την επιλογή, το διορισμό, την προαγωγή ή την παράταση της σύμβασης των μελών της γραμματείας τους. Η εν λόγω αρχή αποφασίζει σχετικά μετά από ακρόαση των προέδρων των πολιτικών ομάδων.

5.   Ο Γενικός Γραμματέας παρέχει στις πολιτικές ομάδες και στα όργανά τους κατάλληλους πόρους για τις συνεδριάσεις, τις δραστηριότητες και τις δημοσιεύσεις τους καθώς και τις δραστηριότητες της γραμματείας. Οι πόροι για κάθε πολιτική ομάδα εγγράφονται στο γενικό προϋπολογισμό. Οι πολιτικές ομάδες και οι γραμματείες τους μπορούν να χρησιμοποιούν κατάλληλα τις εγκαταστάσεις της ΕΤΠ.

6.   Οι πολιτικές ομάδες και τα προεδρεία τους μπορούν να συνεδριάζουν αμέσως πριν ή κατά τη διάρκεια της συνόδου ολομέλειας. Οι πολιτικές ομάδες μπορούν να συγκαλούν έκτακτες συνεδριάσεις δύο φορές το χρόνο. Ένας αναπληρωτής που συμμετέχει στις συνεδριάσεις αυτές έχει δικαίωμα αποζημίωσης για τα έξοδα ταξιδίου και διαμονής, μόνο αν αντικαθιστά ένα μέλος της εθνικής του αντιπροσωπείας.

7.   Στα ανεξάρτητα μέλη παρέχεται διοικητική υποστήριξη. Λεπτομερείς ρυθμίσεις θα θεσπισθούν από το Προεδρείο κατόπιν πρoτάσεως του Γενικού Γραμματέα.

Άρθρο 10

Διαπεριφερειακές ομάδες

Τα μέλη και οι αναπληρωτές μπορούν να συνιστούν διαπεριφερειακές ομάδες. Η σύσταση διαπεριφερειακής ομάδας δηλώνεται στον Πρόεδρο της ΕΤΠ.

ΤΙΤΛΟΣ ΙΙ

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΕΤΠ

ΚΕΦΑΛΑΙΟ 1

Σύγκληση της πρώτης συνόδου και σύσταση της ΕΤΠ

Άρθρο 11

Σύγκληση της πρώτης συνόδου

Η ΕΤΠ συγκαλείται από το πρεσβύτερο μέλος, μετά από κάθε ανανέωση της τετραετούς θητείας, και συνέρχεται το αργότερο ένα μήνα μετά το διορισμό των μελών της από το Συμβούλιο. Η πρώτη συνεδρίαση διευθύνεται από το πρεσβύτερο μέλος μεταξύ των παρόντων, το οποίο επικουρείται από τα τέσσερα νεότερα μέλη μεταξύ των παρόντων και από τον Γενικό Γραμματέα της ΕΤΠ, που συνιστούν το προσωρινό προεδρείο.

Άρθρο 12

Σύσταση της ΕΤΠ και εξακρίβωση των εντολών

1.   Κατά τη συνεδρίαση αυτή, ο προσωρινός Πρόεδρος γνωστοποιεί στην ΕΤΠ την ανακοίνωση του Συμβουλίου σχετικά με το διορισμό των μελών. Ο προσωρινός Πρόεδρος μπορεί, κατόπιν αιτήσεως, να εξακριβώσει το διορισμό και τις εντολές των μελών, κατόπιν δε κηρύσσει την ΕΤΠ ως συσταθείσα για τη νέα θητεία.

2.   Το προσωρινό προεδρείο ασκεί τα καθήκοντά του μέχρι την ανακοίνωση των αποτελεσμάτων των εκλογών για τον Πρόεδρο τον πρώτο αντιπρόεδρο και τα λοιπά μέλη του Προεδρείου.

ΚΕΦΑΛΑΙΟ 2

Ολομέλεια

Άρθρο 13

Καθήκοντα της Ολομέλειας

Η ΕΤΠ συνέρχεται σε σύνοδο Ολομέλειας. Κυριότερα καθήκοντα της Ολομέλειας είναι τα εξής:

| α) | η υιοθέτηση γνωμοδοτήσεων, εκθέσεων και ψηφισμάτων· |
| --- | --- |

α)

η υιοθέτηση γνωμοδοτήσεων, εκθέσεων και ψηφισμάτων·

| β) | η έγκριση του σχεδίου κατάστασης των προβλεπομένων δαπανών και εσόδων της ΕΤΠ· |
| --- | --- |

β)

η έγκριση του σχεδίου κατάστασης των προβλεπομένων δαπανών και εσόδων της ΕΤΠ·

| γ) | η υιοθέτηση του πολιτικού προγράμματος της ΕΤΠ κατά την έναρξη κάθε νέας θητείας· |
| --- | --- |

γ)

η υιοθέτηση του πολιτικού προγράμματος της ΕΤΠ κατά την έναρξη κάθε νέας θητείας·

| δ) | η εκλογή του Προέδρου, του πρώτου αντιπροέδρου και των λοιπών μελών του Προεδρείου· |
| --- | --- |

δ)

η εκλογή του Προέδρου, του πρώτου αντιπροέδρου και των λοιπών μελών του Προεδρείου·

| ε) | η σύσταση των επιτροπών· |
| --- | --- |

ε)

η σύσταση των επιτροπών·

| στ) | η υιοθέτηση και αναθεώρηση του εσωτερικού κανονισμού της ΕΤΠ. |
| --- | --- |

στ)

η υιοθέτηση και αναθεώρηση του εσωτερικού κανονισμού της ΕΤΠ.

Άρθρο 14

Σύγκληση της Ολομέλειας

1.   Ο Πρόεδρος της ΕΤΠ συγκαλεί την Ολομέλεια τουλάχιστον μία φορά κάθε τρίμηνο. Το χρονοδιάγραμμα των συνόδων καθορίζεται από το Προεδρείο κατά τη διάρκεια του τρίτου τριμήνου του προηγούμενου έτους. Οι συνεδριάσεις της συνόδου ολομέλειας διαρκούν μια ή περισσότερες ημέρες.

2.   Ύστερα από γραπτή αίτηση τουλάχιστον ενός τετάρτου των μελών της ΕΤΠ, ο Πρόεδρος υποχρεούται να συγκαλεί εκτάκτως την Ολομέλεια, εντός διαστήματος μίας εβδομάδας το νωρίτερο και ενός μήνα το αργότερο από την ημερομηνία της αίτησης. Στη γραπτή αίτηση αναφέρεται το θέμα που θα συζητηθεί κατά την έκτακτη σύνοδο. Κανένα άλλο θέμα δεν επιτρέπεται να συζητηθεί κατά τη σύνοδο αυτή.

Άρθρο 15

Ημερήσια διάταξη της συνόδου ολομέλειας

1.   Το Προεδρείο καταρτίζει το προσχέδιο ημερήσιας διάταξης, το οποίο περιλαμβάνει προσωρινό κατάλογο των σχεδίων γνωμοδοτήσεων, εκθέσεων και ψηφισμάτων που θα εξετασθούν κατά την επόμενη σύνοδο ολομέλειας, καθώς και όλων των άλλων εγγράφων που θα αποτελέσουν αντικείμενο απόφασης (έγγραφα προς απόφαση).

2.   Ο Πρόεδρος διαβιβάζει στα μέλη και στους αναπληρωτές, τουλάχιστον τέσσερις εβδομάδες πριν από την έναρξη της συνόδου, το σχέδιο ημερήσιας διάταξης με συνημμένα τα σχετικά έγγραφα συζήτησης στην αντίστοιχη επίσημη γλώσσα τους. Ταυτόχρονα, τα έγγραφα διατίθενται διά της ηλεκτρονικής οδού.

3.   Κατά κανόνα, τα σχέδια γνωμοδοτήσεων, εκθέσεων και ψηφισμάτων εγγράφονται και εξετάζονται με τη σειρά κατά την οποία εγκρίθηκαν από τη σχετική επιτροπή ή υποβλήθηκαν σύμφωνα με τον εσωτερικό κανονισμό, βάσει του οποίου πρέπει να συνεκτιμάται η συνάφεια από πλευράς περιεχομένου των σημείων της ημερήσιας διάταξης.

4.   Σε ορισμένες εξαιρετικές και αιτιολογημένες περιπτώσεις, ο Πρόεδρος μπορεί να εγγράψει στο σχέδιο ημερήσιας διάταξης ένα έγγραφο για απόφαση, εάν τούτο δεν μπορεί να είναι διαθέσιμο εντός της προθεσμίας που ορίζεται στην παράγραφο 2 και εφόσον έχει διαβιβαστεί στα μέλη και τους αναπληρωτές τους, στην επίσημη γλώσσα τους, το αργότερο μία εβδομάδα πριν από την έναρξη της συνόδου ολομέλειας. Ο Πρόεδρος αναφέρει στο εξώφυλλο του εγγράφου για απόφαση τους λόγους για την εφαρμογή αυτής της διαδικασίας.

5.   Οι τροπολογίες επί της ημερήσιας διάταξης πρέπει να περιέρχονται γραπτώς στο Γενικό Γραμματέα το αργότερο τρεις εργάσιμες ημέρες πριν από την έναρξη της συνόδου ολομέλειας.

6.   Κατά τη συνεδρίασή του, η οποία πραγματοποιείται αμέσως πριν από την έναρξη της συνόδου, το Προεδρείο υιοθετεί το οριστικό σχέδιο ημερήσιας διάταξης. Κατά τη συνεδρίαση αυτή, το Προεδρείο μπορεί, με τα 2/3 των εκπεφρασμένων ψήφων, να εγγράψει στην ημερήσια διάταξη επείγοντα ή επίκαιρα θέματα των οποίων η εξέταση δεν επιδέχεται αναβολή μέχρι την επόμενη σύνοδο.

Άρθρο 16

Έναρξη της συνόδου ολομέλειας

Ο Πρόεδρος κηρύσσει της έναρξη της συνόδου ολομέλειας και υποβάλλει προς έγκριση το οριστικό σχέδιο της ημερήσιας διάταξης.

Άρθρο 17

Δημοσιότητα, εξωτερικές προσωπικότητες, προσκεκλημένοι ομιλητές, συζήτηση επίκαιρων θεμάτων

1.   Οι συνεδριάσεις της Ολομέλειας είναι δημόσιες, εκτός αν η Ολομέλεια λάβει αντίθετη απόφαση σχετικά με ολόκληρη τη συνεδρίαση ή ένα συγκεκριμένο σημείο της ημερήσιας διάταξης.

2.   Στις συνόδους ολομέλειας μπορούν να συμμετέχουν εκπρόσωποι του Ευρωπαϊκού Κοινοβουλίου, του Συμβουλίου και της Επιτροπής, οι οποίοι ενδέχεται να κληθούν να λάβουν το λόγο.

3.   Ο Πρόεδρος, με δική του πρωτοβουλία ή κατόπιν προτάσεως του Προεδρείου, μπορεί να προσκαλεί στις συνόδους ολομέλειας εξωτερικές προσωπικότητες για να ομιλήσουν. Εάν ακολουθήσει γενική συζήτηση, εφαρμόζονται οι γενικοί κανόνες για τη διάρκεια της ομιλίας.

4.   Το Προεδρείο μπορεί, σύμφωνα με το άρθρο 15 παράγραφοι 1 και 6, να προτείνει στην Ολομέλεια τη διεξαγωγή γενικής συζήτησης επί επίκαιρων πολιτικών θεμάτων με τοπικές ή περιφερειακές προεκτάσεις («Συζήτηση επίκαιρων θεμάτων»). Στη «Συζήτηση επίκαιρων θεμάτων» τηρούνται οι γενικοί κανόνες που ισχύουν για τη διάρκεια ομιλίας.

Άρθρο 18

Διάρκεια ομιλίας

1.   Στην αρχή της συνόδου, η Ολομέλεια προσδιορίζει, κατόπιν προτάσεως του Προεδρείου, τη διάρκεια ομιλίας για κάθε σημείο της ημερήσιας διάταξης. Κατά τη σύνοδο ολομέλειας, ο Πρόεδρος αποφασίζει, με δική του πρωτοβουλία ή κατόπιν αιτήσεως ενός μέλους, να περιορίσει τη διάρκεια της ομιλίας.

2.   Κατόπιν προτάσεως του Προεδρείου, ο Πρόεδρος μπορεί να προτείνει στην Ολομέλεια την κατανομή της προβλεπόμενης διάρκειας ομιλίας μεταξύ των πολιτικών ομάδων και των εθνικών αντιπροσωπειών όσον αφορά συζητήσεις για γενικά θέματα ή ειδικά σημεία.

3.   Κατά κανόνα, η διάρκεια ομιλίας περιορίζεται σε δύο λεπτά για τις παρεμβάσεις που αναφέρονται στα πρακτικά, τις ενστάσεις για την εφαρμογή του εσωτερικού κανονισμού και τις παρεμβάσεις για τις τροποποιήσεις του οριστικού σχεδίου ημερήσιας διάταξης ή της ημερήσιας διάταξης.

4.   Αν ένας ομιλητής υπερβεί την επιτρεπόμενη διάρκεια ομιλίας του, ο Πρόεδρος μπορεί να του αφαιρέσει το λόγο ύστερα από προειδοποίηση.

5.   Ένα μέλος μπορεί να υποβάλει αίτηση για τη λήξη της συζήτησης, η οποία τίθεται σε ψηφοφορία από τον Πρόεδρο.

Άρθρο 19

Κατάλογος ομιλητών

1.   Τα ονόματα των μελών που ζητούν το λόγο εγγράφονται στον κατάλογο ομιλητών με τη σειρά που τον ζήτησαν. Βάσει της σειράς αυτής, ο Πρόεδρος δίνει το λόγο μεριμνώντας να ακούονται, κατά το δυνατόν εκ περιτροπής, οι ομιλητές διαφόρων πολιτικών τάσεων και διαφόρων εθνικών αντιπροσωπειών.

2.   Προτεραιότητα λόγου μπορεί πάντως να δοθεί, εφόσον το ζητήσουν, στον εισηγητή της ενδιαφερόμενης επιτροπής και στους προέδρους των πολιτικών ομάδων και των εθνικών αντιπροσωπειών που εκφράζονται εξ ονόματος της ομάδας ή της αντιπροσωπείας τους, ή στους ομιλητές που τους αναπληρούν.

3.   Κανένας δεν μπορεί να λάβει το λόγο περισσότερες από δύο φορές επί του αυτού θέματος, εκτός αν το επιτρέψει ο Πρόεδρος. Πάντως, οι πρόεδροι και ο εισηγητές των ενδιαφερομένων επιτροπών λαμβάνουν το λόγο, εφόσον τον ζητήσουν, για διάρκεια που καθορίζεται από τον Πρόεδρο.

Άρθρο 20

Ενστάσεις για την εφαρμογή του εσωτερικού κανονισμού

1.   Ο λόγος δίδεται σε ένα μέλος όταν τούτο υποβάλλει ενστάσεις για διαδικαστικά θέματα ή επιθυμεί να επιστήσει την προσοχή του Προέδρου στην μη τήρηση του εσωτερικού κανονισμού. Οι ενστάσεις πρέπει να αφορούν το θέμα που αποτελεί αντικείμενο των συζητήσεων ή την ημερήσια διάταξη.

2.   Μια παρέμβαση για διαδικαστικό θέμα έχει προτεραιότητα έναντι όλων των άλλων παρεμβάσεων.

3.   Για ενστάσεις σχετικά με διαδικαστικά θέματα ο Πρόεδρος αποφασίζει αμέσως, σύμφωνα με τις διατάξεις του εσωτερικού κανονισμού. Ανακοινώνει την απόφασή του χωρίς καθυστέρηση και χωρίς να θέσει το θέμα σε ψηφοφορία.

Άρθρο 21

Απαρτία

1.   Η Ολομέλεια αποφασίζει εγκύρως όταν είναι παρούσα η πλειοψηφία των μελών της. Η ύπαρξη απαρτίας διαπιστώνεται μόνο κατά τη διάρκεια της συνεδρίασης και ύστερα από αίτημα δεκαπέντε, τουλάχιστον, μελών. Εφόσον δεν έχει ζητηθεί η διαπίστωση της απαρτίας, κάθε ψηφοφορία είναι έγκυρη, ανεξαρτήτως του αριθμού των ψηφιζόντων. Ο Πρόεδρος μπορεί να αποφασίσει διακοπή της συνεδρίασης μέχρι δέκα λεπτά πριν προχωρήσει στη διαπίστωση της απαρτίας. Τα μέλη που ζήτησαν τη διαπίστωση αυτή θεωρούνται παρόντα κατά την εξακρίβωση των παρουσιών, έστω και αν δεν παρευρίσκονται πλέον στην αίθουσα της συνεδρίασης. Σε περίπτωση που ο αριθμός των παρόντων μελών είναι μικρότερος των δεκαπέντε, ο Πρόεδρος μπορεί να διαπιστώσει την ανυπαρξία απαρτίας.

2.   Αν διαπιστωθεί ότι δεν υπάρχει απαρτία, όλα τα θέματα της ημερήσιας διάταξης που πρέπει να τεθούν σε ψηφοφορία αναβάλλονται για την επόμενη συνεδρίαση, κατά την οποία η Ολομέλεια μπορεί να προβεί σε ψηφοφορία για τα θέματα αυτά εγκύρως και ανεξαρτήτως του αριθμού των παρόντων μελών.

3.   Όλα τα μέλη και οι αναπληρωτές που λαμβάνουν μέρος στη συνεδρίαση καθώς και άλλα παριστάμενα άτομα εγγράφονται σε κατάλογο παρουσιών.

Άρθρο 22

Ψηφοφορία

1.   Η Ολομέλεια αποφασίζει με την πλειοψηφία των εκπεφρασμένων ψήφων, εφόσον δεν ορίζεται διαφορετικά από τον παρόντα κανονισμό.

2.   Έγκυρες μορφές ψηφοφορίας είναι η υπερψήφιση, η καταψήφιση και η αποχή. Για τον υπολογισμό της πλειοψηφίας λαμβάνονται υπόψη μόνο οι ψήφοι «υπέρ» και «κατά». Σε περίπτωση ισοψηφίας, θεωρείται ότι το κείμενο ή η πρόταση καταψηφίσθηκε.

3.   Ο Πρόεδρος, ή δεκαπέντε τουλάχιστον μέλη, μπορούν να ζητήσουν επανάληψη της ψηφοφορίας, εάν αμφισβητείται το αποτέλεσμα της καταμέτρησης των ψήφων.

4.   Μετά από πρόταση του Προέδρου, η Ολομέλεια μπορεί να αποφασίσει τη διεξαγωγή ονομαστικής ψηφοφορίας. Η ψηφοφορία διεξάγεται κατ' αλφαβητική σειρά, με τελευταίο τον Πρόεδρο.

5.   Η ψηφοφορία που αφορά πρόσωπα είναι μυστική.

6.   Ο Πρόεδρος μπορεί ανά πάσα στιγμή να αποφασίσει τη διεξαγωγή ψηφοφορίας με ηλεκτρονικά μέσα.

Άρθρο 23

Υποβολή τροπολογιών

1.   Μόνο τα τακτικά μέλη και οι δεόντως ορισθέντες αναπληρωτές μπορούν να υποβάλλουν γραπτές τροπολογίες για έγγραφα προς απόφαση.

2.   Οι τροπολογίες επί εγγράφων προς απόφαση υποβάλλονται από έξι μέλη τουλάχιστον και αναφέρουν τα ονόματά τους· εξαιρούνται οι περιπτώσεις που προβλέπονται στο άρθρο 26 παράγραφος 1. Οι εθνικές αντιπροσωπείες με λιγότερα από έξι μέλη, μπορούν να υποβάλλουν τροπολογίες, εφόσον έχουν υιοθετηθεί ομόφωνα από την αντιπροσωπεία.

3.   Οι τροπολογίες πρέπει να περιέρχονται στο Γενικό Γραμματέα το αργότερο επτά εργάσιμες ημέρες πριν από την έναρξη της συνόδου ολομέλειας και πρέπει να διατίθενται σε ηλεκτρονική μορφή αμέσως μετά τη μετάφρασή τους και, σε κάθε περίπτωση, τουλάχιστον δύο ημέρες πριν από την έναρξη της συνόδου. Η προθεσμία για την κατάθεση των τροπολογιών μπορεί να επιβραχυνθεί από τον Πρόεδρο για τις περιπτώσεις που εμπίπτουν στο άρθρο 15 παράγραφος 4, σε τρεις εργάσιμες ημέρες. Η προθεσμία αυτή δεν ισχύει για τροπολογίες σχετικά με επείγοντα θέματα σύμφωνα με το άρθρο 15 παράγραφος 6.

4.   Οι τροπολογίες διανέμονται στα μέλη πριν από την έναρξη της συνόδου ολομέλειας.

Άρθρο 24

Εξέταση των τροπολογιών

1.   Εάν έχουν κατατεθεί περισσότερες από 20 τροπολογίες για ένα έγγραφο προς απόφαση, το Προεδρείο ή η Ολομέλεια μπορούν να αναπέμψουν το έγγραφο στην αρμόδια επιτροπή για περαιτέρω εξέταση. Τούτο δεν ισχύει για έγγραφα η έγκριση των οποίων δεν μπορεί να αναβληθεί.

2.   Εάν μία τροπολογία έχει μεν κατατεθεί δεόντως αλλά δεν υποστηρίζεται κατά τη συνεδρίαση από τους συντάκτες της ή ένα άλλο μέλος, δεν εξετάζεται.

3.   Σε περίπτωση που έχουν υποβληθεί μία ή περισσότερες τροπολογίες για το ίδιο σημείο του κειμένου, ο Πρόεδρος, ο εισηγητής ή οι συντάκτες αυτών των τροπολογιών μπορούν να προτείνουν συμβιβαστικές τροπολογίες κατά τη διάρκεια της συζήτησης. Η πρόταση συμβιβαστικής τροπολογίας είναι δυνατή μόνον με την έγκριση των συντακτών των αρχικών τροπολογιών. Σε περίπτωση που έχει υποβληθεί συμβιβαστική τροπολογία, δίνεται προτεραιότητα στην ψήφισή της· η υιοθέτησή της ακυρώνει τις τροπολογίες που απετέλεσαν τη βάση της συμβιβαστικής τροπολογίας.

4.   Η ψηφοφορία επί των τροπολογιών διεξάγεται σύμφωνα με την σειρά αρίθμησης των παραγράφων του συνολικού κειμένου. Ο Πρόεδρος μπορεί να θέσει σε ψηφοφορία πολλές τροπολογίες μαζί, εάν έχουν το ίδιο περιεχόμενο ή παρόμοιους στόχους.

5.   Ο εισηγητής μπορεί να καταρτίζει κατάλογο των τροπολογιών που κατατίθενται επί της γνωμοδότησης ή της έκθεσης που έχει εκπονήσει και τις οποίες συνιστά προς υιοθέτηση (σύσταση ψήφου). Σύμφωνα με το άρθρο 23 παράγραφος 4, ο εν λόγω κατάλογος πρέπει να διανέμεται στα μέλη μαζί με τις τροπολογίες.

Εφόσον ο εισηγητής έχει υποβάλει σύσταση ψήφου, ο Πρόεδρος μπορεί να ζητήσει ψηφοφορία για το σύνολο των σχετικών τροπολογιών. Κάθε μέλος μπορεί να υποβάλει ένσταση κατά της σύστασης ψήφου, υποδεικνύοντας τις τροπολογίες για τις οποίες πρέπει να διεξαχθεί χωριστή ψηφοφορία.

6.   Οι τροπολογίες έχουν προτεραιότητα έναντι του κειμένου το οποίο αφορούν και τίθενται σε ψηφοφορία πριν από αυτό.

7.   Αν έχουν κατατεθεί για το ίδιο τμήμα του κειμένου δύο ή περισσότερες τροπολογίες που αποκλείονται αμοιβαίως, η τροπολογία που απομακρύνεται περισσότερο από το αρχικό κείμενο έχει προτεραιότητα και τίθεται πρώτη σε ψηφοφορία.

8.   Η τελική ψηφοφορία αφορά το σύνολο του κειμένου, είτε έχει τροποποιηθεί είτε όχι.

Άρθρο 25

Επείγουσες γνωμοδοτήσεις και εκθέσεις

Σε επείγουσες περιπτώσεις, όταν η προθεσμία που τάσσεται από το Συμβούλιο, την Επιτροπή ή το Ευρωπαϊκό Κοινοβούλιο, δεν επιτρέπει να εφαρμοσθεί η κανονική διαδικασία, και η αρμόδια επιτροπή έχει υιοθετήσει το σχέδιο γνωμοδότησης ή έκθεσης ομόφωνα, ο Πρόεδρος διαβιβάζει το έγγραφο αυτό στο Συμβούλιο, την Επιτροπή ή το Ευρωπαϊκό Κοινοβούλιο προς ενημέρωσή τους. Το σχέδιο γνωμοδότησης ή έκθεσης υποβάλλεται προς έγκριση χωρίς τροποποιήσεις στην επόμενη σύνοδο ολομέλειας. Όλα τα σχετικά με τη γνωμοδότηση ή την έκθεση έγγραφα, πρέπει να φέρουν την ένδειξη ότι πρόκειται για γνωμοδότηση ή έκθεση που αποτελεί αντικείμενο επείγουσας διαδικασίας.

Άρθρο 26

Απλοποιημένη διαδικασία

1.   Τα σχέδια γνωμοδοτήσεων ή εκθέσεων που έχουν εγκριθεί ομόφωνα από την (καθ' ύλην) αρμόδια επιτροπή, υποβάλλονται κατόπιν προτάσεως του εισηγητή στην Ολομέλεια για υιοθέτηση χωρίς τροποποίηση, εκτός εάν τουλάχιστον 32 μέλη έχουν υποβάλει τροπολογία, σύμφωνα με το άρθρο 23 παράγραφος 3 πρώτο εδάφιο. Στην περίπτωση αυτή, η τροπολογία συζητείται στην ολομέλεια. Το σχέδιο γνωμοδότησης ή έκθεσης της επιτροπής διαβιβάζεται στα μέλη, από κοινού με το σχέδιο ημερήσιας διάταξης και με τη μνεία της εν λόγω διαδικασίας.

2.   Εάν η (καθ' ύλην) αρμόδια επιτροπή κρίνει ότι ένα έγγραφο που της έχει ανατεθεί από το Προεδρείο δεν απαιτεί τη διατύπωση παρατηρήσεων ή την υποβολή τροπολογιών εκ μέρους της Επιτροπής των Περιφερειών, μπορεί να προτείνει τη μη διατύπωση επιφυλάξεων. Η σχετική πρόταση υποβάλλεται στην Ολομέλεια για υιοθέτηση χωρίς συζήτηση.

Άρθρο 27

Λήξη της συνόδου ολομέλειας

Πριν λήξουν οι εργασίες της συνόδου ολομέλειας, ο Πρόεδρος ανακοινώνει τον τόπο και την ημερομηνία της επόμενης συνόδου, καθώς και τα σημεία της ημερήσιας διάταξης, που ενδεχομένως είναι ήδη γνωστά.

ΚΕΦΑΛΑΙΟ 3

Το Προεδρείο και ο Πρόεδρος

Άρθρο 28

Σύνθεση του Προεδρείου

Το Προεδρείο απαρτίζεται από:

| α) | τον Πρόεδρο· |
| --- | --- |

α)

τον Πρόεδρο·

| β) | τον πρώτο αντιπρόεδρο· |
| --- | --- |

β)

τον πρώτο αντιπρόεδρο·

| γ) | έναν αντιπρόεδρο ανά κράτος μέλος· |
| --- | --- |

γ)

έναν αντιπρόεδρο ανά κράτος μέλος·

| δ) | 25 άλλα μέλη· |
| --- | --- |

δ)

25 άλλα μέλη·

| ε) | τους προέδρους των πολιτικών ομάδων. |
| --- | --- |

ε)

τους προέδρους των πολιτικών ομάδων.

Οι έδρες του Προεδρείου, εξαιρουμένης εκείνης του Προέδρου, του πρώτου αντιπροέδρου και των εδρών των προέδρων των πολιτικών ομάδων, κατανέμονται ως εξής μεταξύ των εθνικών αντιπροσωπειών:

| — | τρεις έδρες: Γερμανία, Ηνωμένο Βασίλειο, Γαλλία, Ιταλία, Ισπανία, Πολωνία, |
| --- | --- |

—

τρεις έδρες: Γερμανία, Ηνωμένο Βασίλειο, Γαλλία, Ιταλία, Ισπανία, Πολωνία,

| — | δύο έδρες: Κάτω Χώρες, Ελλάδα, Τσεχική Δημοκρατία, Βέλγιο, Ουγγαρία, Πορτογαλία, Σουηδία, Αυστρία, Σλοβακία, Δανία, Φινλανδία, Ιρλανδία, |
| --- | --- |

—

δύο έδρες: Κάτω Χώρες, Ελλάδα, Τσεχική Δημοκρατία, Βέλγιο, Ουγγαρία, Πορτογαλία, Σουηδία, Αυστρία, Σλοβακία, Δανία, Φινλανδία, Ιρλανδία,

| — | μία έδρα: Λετονία, Σλοβενία, Εσθονία, Κύπρος, Λουξεμβούργο, Μάλτα. |
| --- | --- |

—

μία έδρα: Λετονία, Σλοβενία, Εσθονία, Κύπρος, Λουξεμβούργο, Μάλτα.

Άρθρο 29

Αντιπροσώπευση στο Προεδρείο

1.   Για κάθε μέλος του Προεδρείου, με εξαίρεση τον Πρόεδρο και τον πρώτο αντιπρόεδρο, ορίζεται ταυτόχρονα ένα μέλος ή αναπληρωτής από την ίδια εθνική αντιπροσωπεία ως αντιπρόσωπος ad personam. Ο τελευταίος έχει δικαίωμα συμμετοχής, ομιλίας και ψήφου μόνον όταν αντιπροσωπεύει το συγκεκριμένο μέλος του Προεδρείου. Η εκχώρηση του δικαιώματος ψήφου ανακοινώνεται γραπτώς στον Γενικό Γραμματέα πριν από τη σχετική συνεδρίαση.

2.   Για κάθε πρόεδρο πολιτικής ομάδας, η αντίστοιχη ομάδα ορίζει έναν αντιπρόσωπο ad personam από τα μέλη της, στον οποίο εφαρμόζονται κατ' αναλογία οι διατάξεις της δεύτερης και τρίτης φράσης της παραγράφου 1.

Άρθρο 30

Διαδικασία εκλογής

1.   Το Προεδρείο εκλέγεται από την Ολομέλεια για δύο έτη.

2.   Η εκλογή του Προέδρου, του πρώτου αντιπροέδρου, των αντιπροέδρων, των μελών του Προεδρείου, καθώς και των προέδρων των πολιτικών ομάδων ως μελών του Προεδρείου, διεξάγεται σύμφωνα με τα άρθρα 11 και 12 υπό την προεδρία του πρεσβύτερου μέλους. Τα ονόματα όλων των υποψηφίων γνωστοποιούνται γραπτώς στο Γενικό Γραμματέα, τουλάχιστον μία ώρα πριν από την έναρξη της συνόδου ολομέλειας. Η εκλογή δεν μπορεί να διεξαχθεί παρά μόνο εάν είναι παρόντα τουλάχιστον τα δύο τρίτα των μελών.

Άρθρο 31

Εκλογή του Προέδρου και του πρώτου αντιπροέδρου

1.   Πριν από την εκλογή, οι υποψήφιοι για τη θέση του Προέδρου και του πρώτου αντιπροέδρου προβαίνουν σε σύντομη δήλωση προς την Ολομέλεια. Η διάρκεια ομιλίας είναι η ίδια για όλους τους υποψήφιους και καθορίζεται από το προεδρεύον πρεσβύτερο μέλος.

2.   Η εκλογή του Προέδρου και η εκλογή του πρώτου αντιπροέδρου γίνονται χωριστά. Εκλέγονται με πλειοψηφία που υπερβαίνει το 50 % των εκπεφρασμένων ψήφων.

3.   Έγκυρες μορφές ψηφοφορίας είναι η υπερψήφιση και η αποχή. Μόνο οι ψήφοι υπέρ λαμβάνονται υπόψη για να διαπιστωθεί αν έχει επιτευχθεί πλειοψηφία.

4.   Σε περίπτωση που, κατά τον πρώτο γύρο, κανένας υποψήφιος δεν συγκεντρώσει την απαιτούμενη πλειοψηφία, διεξάγεται δεύτερος γύρος κατά τον οποίο εκλέγεται ο υποψήφιος που συγκεντρώνει την πλειοψηφία των εκπεφρασμένων ψήφων. Σε περίπτωση ισοψηφίας, γίνεται κλήρωση.

Άρθρο 32

Εκλογή των αντιπροέδρων και των λοιπών μελών του Προεδρείου καθώς και των προέδρων πολιτικών ομάδων ως μελών του Προεδρείου

1.   Για την εκλογή των αντιπροέδρων και των άλλων μελών του Προεδρείου, οι υποψήφιοι κάθε εθνικής αντιπροσωπείας που προτείνουν έναν μόνον υποψήφιο για την έδρα που της αναλογεί στο Προεδρείο, μπορούν να καταρτίσουν ενιαίο ψηφοδέλτιο. Το ψηφοδέλτιο αυτό τίθεται σε ψηφοφορία και υιοθετείται εάν συγκεντρώσει άνω του 50 % των εκπεφρασμένων ψήφων.

2.   Εάν καταψηφισθεί το ενιαίο ψηφοδέλτιο ή εάν, για κάθε εθνική αντιπροσωπεία, ο αριθμός των υποψηφίων που προτείνονται υπερβαίνει τον αριθμό των εδρών που διαθέτει η αντιπροσωπεία αυτή στο Προεδρείο, τότε για κάθε έδρα διεξάγεται χωριστή ψηφοφορία. Σε αυτή την περίπτωση εφαρμόζεται η διαδικασία εκλογής του Προέδρου και του πρώτου αντιπροέδρου, σύμφωνα με το άρθρο 30 και το άρθρο 31 παράγραφοι 2 έως 4 του εσωτερικού κανονισμού.

3.   Για την εκλογή των προέδρων των πολιτικών ομάδων ως μελών του Προεδρείου, ο προεδρεύων προτείνει στην Ολομέλεια κατάλογο με τα ονόματα εκείνων που προορίζονται για εκλογή, επί του οποίου η Ολομέλεια αποφαίνεται με τρόπο συνολικό.

Άρθρο 33

Εκλογή των αντιπροσώπων

Η εκλογή ενός υποψηφίου ως μέλους του Προεδρείου συνεπάγεται και την αυτόματη εκλογή του αντιπροσώπου του.

Άρθρο 34

Συμπληρωματική εκλογή για την πλήρωση κενής έδρας του Προεδρείου

Όταν ένα μέλος του Προεδρείου παύσει να είναι μέλος της ΕΤΠ ή αποχωρεί από το Προεδρείο, αντικαθίσταται για το υπόλοιπο της θητείας του, σύμφωνα με τη διαδικασία που προβλέπεται στα άρθρα 28 έως 33 του εσωτερικού κανονισμού. Η συμπληρωματική εκλογή για την πλήρωση κενής έδρας του Προεδρείου πραγματοποιείται κατά τη διάρκεια συνόδου ολομέλειας υπό την Προεδρία του Προέδρου ή του αναπληρωτή του και σύμφωνα με τις διατάξεις του άρθρου 37 παράγραφος 3.

Άρθρο 35

Καθήκοντα του Προεδρείου

Στο Προεδρείο ανατίθεται:

| α) | η αρμοδιότητα της κατάρτισης του σχεδίου πολιτικού προγράμματος στην αρχή κάθε θητείας, καθώς και του ελέγχου της εκτέλεσής του. Μία φορά το χρόνο, καθώς και στο τέλος κάθε θητείας, ο Πρόεδρος, κατόπιν αιτήματος του Προεδρείου, ενημερώνει την Ολομέλεια σχετικά με τον αντίκτυπο των εργασιών της ΕΤΠ· |
| --- | --- |

α)

η αρμοδιότητα της κατάρτισης του σχεδίου πολιτικού προγράμματος στην αρχή κάθε θητείας, καθώς και του ελέγχου της εκτέλεσής του. Μία φορά το χρόνο, καθώς και στο τέλος κάθε θητείας, ο Πρόεδρος, κατόπιν αιτήματος του Προεδρείου, ενημερώνει την Ολομέλεια σχετικά με τον αντίκτυπο των εργασιών της ΕΤΠ·

| β) | η αρμοδιότητα της προετοιμασίας, διοργάνωσης και συντονισμού των εργασιών της ολομέλειας και των επιτροπών· |
| --- | --- |

β)

η αρμοδιότητα της προετοιμασίας, διοργάνωσης και συντονισμού των εργασιών της ολομέλειας και των επιτροπών·

| γ) | η αρμοδιότητα της γενικής αρμοδιότητας για θέματα δημοσιονομικού, οργανωτικού και διοικητικού χαρακτήρα που αφορούν τα μέλη και τους αναπληρωτές τους, της εσωτερικής οργάνωσης της ΕΤΠ και της γενικής γραμματείας της, συμπεριλαμβανομένου του οργανογράμματος και των οργάνων της, και |
| --- | --- |

γ)

η αρμοδιότητα της γενικής αρμοδιότητας για θέματα δημοσιονομικού, οργανωτικού και διοικητικού χαρακτήρα που αφορούν τα μέλη και τους αναπληρωτές τους, της εσωτερικής οργάνωσης της ΕΤΠ και της γενικής γραμματείας της, συμπεριλαμβανομένου του οργανογράμματος και των οργάνων της, και

| δ) | η δυνατότητα:






  — | να συγκροτεί ομάδες εργασίας από μέλη του ή από μέλη της ΕΤΠ για να το συμβουλεύουν σε ειδικούς τομείς· οι εν λόγω ομάδες εργασίας μπορούν να απαρτίζονται κατ' ανώτατο όριο, από 8 μέλη, |
| --- | --- | --- |

δ)

η δυνατότητα:

—

να συγκροτεί ομάδες εργασίας από μέλη του ή από μέλη της ΕΤΠ για να το συμβουλεύουν σε ειδικούς τομείς· οι εν λόγω ομάδες εργασίας μπορούν να απαρτίζονται κατ' ανώτατο όριο, από 8 μέλη,

| — | να προσκαλεί άλλα μέλη της ΕΤΠ, λόγω των ειδικών προσόντων τους ή των αρμοδιοτήτων τους, καθώς και προσωπικότητες εκτός ΕΤΠ, να συμμετέχουν στις συνεδριάσεις του· |
| --- | --- |

—

να προσκαλεί άλλα μέλη της ΕΤΠ, λόγω των ειδικών προσόντων τους ή των αρμοδιοτήτων τους, καθώς και προσωπικότητες εκτός ΕΤΠ, να συμμετέχουν στις συνεδριάσεις του·

| ε) | η αρμοδιότητα του διορισμού του Γενικού Γραμματέα καθώς και των υπαλλήλων και του λοιπού προσωπικού που αναφέρονται στο άρθρο 63 παράγραφοι 1 και 2, καθώς επίσης και του διορισμού του Γενικού Γραμματέα καθώς και των υπαλλήλων και του λοιπού προσωπικού που αναφέρονται στο άρθρο 63 παράγραφοι 1 και 2, καθώς επίσης και |
| --- | --- |

ε)

η αρμοδιότητα του διορισμού του Γενικού Γραμματέα καθώς και των υπαλλήλων και του λοιπού προσωπικού που αναφέρονται στο άρθρο 63 παράγραφοι 1 και 2, καθώς επίσης και του διορισμού του Γενικού Γραμματέα καθώς και των υπαλλήλων και του λοιπού προσωπικού που αναφέρονται στο άρθρο 63 παράγραφοι 1 και 2, καθώς επίσης και

| στ) | η αρμοδιότητα της υποβολής στην Ολομέλεια του προσωρινού σχεδίου κατάστασης των προβλεπόμενων εσόδων και εξόδων, σύμφωνα με το άρθρο 65 του εσωτερικού κανονισμού· |
| --- | --- |

στ)

η αρμοδιότητα της υποβολής στην Ολομέλεια του προσωρινού σχεδίου κατάστασης των προβλεπόμενων εσόδων και εξόδων, σύμφωνα με το άρθρο 65 του εσωτερικού κανονισμού·

| ζ) | η αρμοδιότητα της έγκρισης των συνεδριάσεων εκτός έδρας· |
| --- | --- |

ζ)

η αρμοδιότητα της έγκρισης των συνεδριάσεων εκτός έδρας·

| η) | η αρμοδιότητα της έγκρισης των διατάξεων σχετικά με τη σύνθεση και τη λειτουργία των ομάδων εργασίας ή των μεικτών επιτροπών που συστήνονται με υποψήφιες για ένταξη χώρες. |
| --- | --- |

η)

η αρμοδιότητα της έγκρισης των διατάξεων σχετικά με τη σύνθεση και τη λειτουργία των ομάδων εργασίας ή των μεικτών επιτροπών που συστήνονται με υποψήφιες για ένταξη χώρες.

Άρθρο 36

Σύγκληση του Προεδρείου/Απαρτία

1.   Το Προεδρείο συγκαλείται από τον Πρόεδρο, ο οποίος, με τη σύμφωνη γνώμη του πρώτου αντιπροέδρου, καθορίζει την ημερομηνία της συνεδρίασης και την ημερήσια διάταξη. Το Προεδρείο συνεδριάζει τουλάχιστον μία φορά το τρίμηνο, ή εντός 14 ημερών μετά από την υποβολή γραπτού αιτήματος ενός τετάρτου των μελών του.

2.   Υπάρχει απαρτία όταν είναι παρόντα τα μισά τουλάχιστον από τα μέλη του. Οι αποφάσεις λαμβάνονται με την πλειοψηφία των εκπεφρασμένων ψήφων, εφόσον δεν προβλέπει κάτι διαφορετικά από τον εσωτερικό κανονισμό. Κατά τα λοιπά, ισχύουν κατ' αναλογία οι διατάξεις του άρθρου 22 παράγραφος 2.

3.   Για την προετοιμασία των αποφάσεων του Προεδρείου, ο Πρόεδρος αναθέτει στον Γενικό Γραμματέα να καταρτίσει έγγραφα συζήτησης και συστάσεις προς απόφαση για κάθε ένα από τα υπό εξέταση θέματα, τα οποία προσθέτει στην ημερήσια διάταξη.

4.   Τα έγγραφα πρέπει να διαβιβάζονται στα μέλη τουλάχιστον δέκα ημέρες πριν από την έναρξη της συνεδρίασης. Οι τροπολογίες επί εγγράφων για απόφαση περιέρχονται γραπτώς στο Γενικό Γραμματέα τρεις τουλάχιστον εργάσιμες ημέρες πριν από την έναρξη της συνεδρίασης του Προεδρείου και διατίθενται σε ηλεκτρονική μορφή αμέσως μετά τη μετάφρασή τους.

5.   Εάν χρειασθεί, το Προεδρείο αναθέτει, μετά από διερευνητική συζήτηση, στο Γενικό Γραμματέα ή σε ομάδα εργασίας, περαιτέρω αποστολές με σαφείς υποδείξεις όσον αφορά το περιεχόμενο και την προθεσμία. Η αρμόδια ομάδα εργασίας ή ο Γενικός Γραμματέας υποβάλλουν στη συνέχεια, σύμφωνα με την παράγραφο 4 πρώτο εδάφιο, έγγραφα συζήτησης που συνοδεύονται από σχέδια απόφασης. Οι τροπολογίες επί εγγράφων για απόφαση περιέρχονται γραπτώς στο Γενικό Γραμματέα τρεις τουλάχιστον εργάσιμες ημέρες πριν από την έναρξη της συνεδρίασης του Προεδρείου και διατίθενται σε ηλεκτρονική μορφή αμέσως μετά τη μετάφρασή τους.

Άρθρο 37

Ο Πρόεδρος

1.   Ο Πρόεδρος διευθύνει τις εργασίες της ΕΤΠ.

2.   Η ΕΤΠ εκπροσωπείται από τον Πρόεδρο, ο οποίος μπορεί να εκχωρήσει σε άλλον αυτή την αρμοδιότητα.

3.   Σε περίπτωση απουσίας ή κωλύματος, τον Πρόεδρο εκπροσωπεί ο πρώτος αντιπρόεδρος· αν ο τελευταίος απουσιάζει ή κωλύεται, τον Πρόεδρο εκπροσωπεί ένας από τους λοιπούς αντιπροέδρους.

Γνωμοδοτήσεις, εκθέσεις και ψηφίσματα — Διαδικασία στο Προεδρείο

Άρθρο 38

Γνωμοδοτήσεις — Νομική βάση

Η ΕΤΠ υιοθετεί τις γνωμοδοτήσεις της σύμφωνα με το άρθρο 265 της συνθήκης ΕΚ:

| α) | βάσει αίτησης της Επιτροπής, ή του Συμβουλίου στις προβλεπόμενες από τη συνθήκη ΕΚ περιπτώσεις, καθώς και βάσει αίτησης των ανωτέρω οργάνων ή του Ευρωπαϊκού Κοινοβουλίου σε όλες τις άλλες περιπτώσεις· |
| --- | --- |

α)

βάσει αίτησης της Επιτροπής, ή του Συμβουλίου στις προβλεπόμενες από τη συνθήκη ΕΚ περιπτώσεις, καθώς και βάσει αίτησης των ανωτέρω οργάνων ή του Ευρωπαϊκού Κοινοβουλίου σε όλες τις άλλες περιπτώσεις·

| β) | με δική της πρωτοβουλία· |
| --- | --- |

β)

με δική της πρωτοβουλία·

| γ) | στις περιπτώσεις που, όταν έχει ζητηθεί η γνωμοδότηση της Ευρωπαϊκής Οικονομικής και Κοινωνικής Επιτροπής κατ' εφαρμογή του άρθρου 262 της συνθήκης ΕΚ, η ΕΤΠ θεωρεί ότι διακυβεύονται συγκεκριμένα περιφερειακά συμφέροντα. |
| --- | --- |

γ)

στις περιπτώσεις που, όταν έχει ζητηθεί η γνωμοδότηση της Ευρωπαϊκής Οικονομικής και Κοινωνικής Επιτροπής κατ' εφαρμογή του άρθρου 262 της συνθήκης ΕΚ, η ΕΤΠ θεωρεί ότι διακυβεύονται συγκεκριμένα περιφερειακά συμφέροντα.

Άρθρο 39

Γνωμοδοτήσεις και εκθέσεις — Ανάθεση σε επιτροπή

1.   Μετά από συνεννόηση με τις επιτροπές, το Προεδρείο αποφασίζει για το ετήσιο πρόγραμμα εργασιών τους.

2.   Οι αιτήσεις διαβούλευσης που αποστέλλουν το Συμβούλιο, η Επιτροπή και το Ευρωπαϊκό Κοινοβούλιο, ανατίθενται από τον Πρόεδρο στην αρμόδια επιτροπή. Ο Πρόεδρος ορίζει την προθεσμία για τη σύνταξη των σχεδίων γνωμοδοτήσεων ή εκθέσεων, και η ενημέρωση του Προεδρείου πραγματοποιείται στην επόμενη συνεδρίαση.

3.   Εάν το θέμα μιας γνωμοδότησης ή έκθεσης αφορά περισσότερες της μίας επιτροπές, ο Πρόεδρος ορίζει την καθ' ύλην αρμόδια επιτροπή, και, αν συντρέχει λόγος, μία ή περισσότερες συμβουλευτικές επιτροπές. Στην περίπτωση αυτή, ο Πρόεδρος μπορεί:

| α) | είτε να προτείνει στο Προεδρείο τη συγκρότηση ομάδας εργασίας αποτελούμενης από εκπροσώπους των ενδιαφερομένων επιτροπών, |
| --- | --- |

α)

είτε να προτείνει στο Προεδρείο τη συγκρότηση ομάδας εργασίας αποτελούμενης από εκπροσώπους των ενδιαφερομένων επιτροπών,

| β) | είτε, κατ' εξαίρεση, να ορίσει μία ή περισσότερες επιτροπές, εκτός της καθ' ύλην αρμόδιας, για να καταρτίσουν συμπληρωματικό σχέδιο γνωμοδότησης ή έκθεσης. Η καθ' ύλην αρμόδια επιτροπή προβαίνει στη διεξαγωγή ψηφοφορίας σχετικά με τις συστάσεις των σχεδίων γνωμοδότησης ή έκθεσης των άλλων επιτροπών, και στη συνέχεια ενσωματώνει τις συστάσεις που εγκρίνονται στην δική της γνωμοδότηση ή έκθεση. Ωστόσο, μόνο η καθ' ύλην αρμόδια επιτροπή είναι αρμόδια να εισηγηθεί το θέμα στην Ολομέλεια. |
| --- | --- |

β)

είτε, κατ' εξαίρεση, να ορίσει μία ή περισσότερες επιτροπές, εκτός της καθ' ύλην αρμόδιας, για να καταρτίσουν συμπληρωματικό σχέδιο γνωμοδότησης ή έκθεσης. Η καθ' ύλην αρμόδια επιτροπή προβαίνει στη διεξαγωγή ψηφοφορίας σχετικά με τις συστάσεις των σχεδίων γνωμοδότησης ή έκθεσης των άλλων επιτροπών, και στη συνέχεια ενσωματώνει τις συστάσεις που εγκρίνονται στην δική της γνωμοδότηση ή έκθεση. Ωστόσο, μόνο η καθ' ύλην αρμόδια επιτροπή είναι αρμόδια να εισηγηθεί το θέμα στην Ολομέλεια.

4.   Εάν μια επιτροπή δεν συμφωνεί με την απόφαση που λαμβάνει ο Πρόεδρος σύμφωνα με τις ανωτέρω παραγράφους 2 και 3, μπορεί να αναθέσει στον πρόεδρό της να ζητήσει σχετική απόφαση του Προεδρείου.

Άρθρο 40

Ορισμός γενικού εισηγητή

1.   Αν η αρμόδια επιτροπή αδυνατεί να επεξεργασθεί ένα σχέδιο γνωμοδότησης ή έκθεσης εντός της προθεσμίας που τάσσει το Συμβούλιο, η Επιτροπή ή το Ευρωπαϊκό Κοινοβούλιο, το Προεδρείο μπορεί να προτείνει να ορίσει η Ολομέλεια ένα γενικό εισηγητή, ο οποίος της υποβάλλει κατευθείαν ένα σχέδιο γνωμοδότησης ή έκθεσης.

2.   Όταν όμως η προθεσμία που τάσσεται από το Συμβούλιο, την Επιτροπή ή το Ευρωπαϊκό Κοινοβούλιο δεν επαρκεί για να ορισθεί γενικός εισηγητής από την Ολομέλεια κατά τη διάρκεια της συνόδου της, ο Πρόεδρος μπορεί να ορίσει το γενικό εισηγητή. Ενημερώνει σχετικά την Ολομέλεια στην επόμενη σύνοδο.

3.   Και στις δύο περιπτώσεις, η αρμόδια επιτροπή πρέπει, στο μέτρο του δυνατού, να πραγματοποιεί γενική συζήτηση προσανατολισμού επί του θέματος της γνωμοδότησης ή της έκθεσης.

Άρθρο 41

Γνωμοδοτήσεις και εκθέσεις πρωτοβουλίας

1.   Προτάσεις για την κατάρτιση γνωμοδότησης ή έκθεσης πρωτοβουλίας μπορούν να υποβάλλονται προς έγκριση στο Προεδρείο από τρία μέλη του, από μία επιτροπή, μέσω του προέδρου της, ή από 32 μέλη της ΕΤΠ. Οι προτάσεις υποβάλλονται αιτιολογημένες και συνοδευόμενες από όλα τα συμβουλευτικά έγγραφα σύμφωνα με το άρθρο 36 παράγραφος 4 και, στο μέτρο του δυνατού, πριν από την υιοθέτηση του ετήσιου προγράμματος εργασίας.

2.   Το Προεδρείο αποφασίζει με την πλειοψηφία των τριών τετάρτων των παρόντων μελών επί προτάσεων για την κατάρτιση γνωμοδοτήσεων ή εκθέσεων πρωτοβουλίας. Πριν από την ψηφοφορία, διαπιστώνεται η απαρτία του Προεδρείου. Η επεξεργασία των γνωμοδοτήσεων ή εκθέσεων πρωτοβουλίας ανατίθεται στην αρμόδια επιτροπή, σύμφωνα με το άρθρο 39. Ο Πρόεδρος πληροφορεί την Ολομέλεια για όλες τις αποφάσεις του Προεδρείου σχετικά με την υιοθέτηση προτάσεων για γνωμοδοτήσεις ή εκθέσεις πρωτοβουλίας και την ανάθεσή τους.

3.   Το παρόν άρθρο εφαρμόζεται κατ' αναλογία στις γνωμοδοτήσεις που αναφέρονται στο άρθρο 38 στοιχείο γ).

Άρθρο 42

Υποβολή ψηφισμάτων

1.   Ψηφίσματα περιλαμβάνονται στην ημερήσια διάταξη μόνον όταν σχετίζονται με τούς τομείς δραστηριότητας της Ευρωπαϊκής Ένωσης, αφορούν ουσιώδη αιτήματα των περιφερειακών και τοπικών οργανισμών και είναι επίκαιρου χαρακτήρα.

2.   Οι προτάσεις που περιλαμβάνουν σχέδια ψηφισμάτων ή οι αιτήσεις για επεξεργασία ενός ψηφίσματος, μπορούν να υποβληθούν στην ΕΤΠ από τουλάχιστον 32 μέλη ή από μία πολιτική ομάδα. Όλες οι προτάσεις ή αιτήσεις υποβάλλονται γραπτώς στο Προεδρείο με αναγραφή των ονομάτων των μελών ή της πολιτικής ομάδας που τις υποστηρίζουν. Πρέπει να περιέλθουν στο Γενικό Γραμματέα το αργότερο τρεις εργάσιμες ημέρες πριν από την έναρξη της συνεδρίασης του Προεδρείου.

3.   Εάν το Προεδρείο αποφασίσει ότι η ΕΤΠ πρέπει να εξετάσει περαιτέρω ένα σχέδιο ψηφίσματος ή ένα αίτημα για την επεξεργασία ενός ψηφίσματος μπορεί:

| α) | είτε σύμφωνα με το άρθρο 15 παράγραφος 1 να εγγράψει το σχέδιο ψηφίσματος στο προσχέδιο ημερήσιας διάταξης της συνόδου ολομέλειας, |
| --- | --- |

α)

είτε σύμφωνα με το άρθρο 15 παράγραφος 1 να εγγράψει το σχέδιο ψηφίσματος στο προσχέδιο ημερήσιας διάταξης της συνόδου ολομέλειας,

| β) | είτε να ορίσει επιτροπή αρμόδια για το θέμα στην οποία τάσσει προθεσμία για την επεξεργασία του σχεδίου ψηφίσματος. Η αρμόδια επιτροπή καταρτίζει το σχέδιο ψηφίσματος σύμφωνα με τη διαδικασία για την επεξεργασία σχεδίων γνωμοδοτήσεων και εκθέσεων. Τα άρθρα 51 και 52 δεν εφαρμόζονται στη περίπτωση αυτή, |
| --- | --- |

β)

είτε να ορίσει επιτροπή αρμόδια για το θέμα στην οποία τάσσει προθεσμία για την επεξεργασία του σχεδίου ψηφίσματος. Η αρμόδια επιτροπή καταρτίζει το σχέδιο ψηφίσματος σύμφωνα με τη διαδικασία για την επεξεργασία σχεδίων γνωμοδοτήσεων και εκθέσεων. Τα άρθρα 51 και 52 δεν εφαρμόζονται στη περίπτωση αυτή,

| γ) | είτε, σε επείγουσες περιπτώσεις, βάσει του άρθρου 15 παράγραφος 6 δεύτερο εδάφιο να εγγράψει το σχέδιο ψηφίσματος στην ημερήσια διάταξη της επόμενης συνόδου ολομέλειας. Τα σχέδια ψηφισμάτων αυτού του είδους θα εξετάζονται κατά τη δεύτερη ημέρα της συνόδου. |
| --- | --- |

γ)

είτε, σε επείγουσες περιπτώσεις, βάσει του άρθρου 15 παράγραφος 6 δεύτερο εδάφιο να εγγράψει το σχέδιο ψηφίσματος στην ημερήσια διάταξη της επόμενης συνόδου ολομέλειας. Τα σχέδια ψηφισμάτων αυτού του είδους θα εξετάζονται κατά τη δεύτερη ημέρα της συνόδου.

4.   Σχέδια ψηφίσματος με θέμα ένα απρόβλεπτο γεγονός το οποίο συντελέσθηκε μετά τη λήξη της προθεσμίας που ορίζει η παράγραφος 2 (εξαιρετικά επείγοντα ψηφίσματα) τα οποία εμπίπτουν στις διατάξεις του άρθρου 42 παράγραφος 1 μπορούν να υποβληθούν το αργότερο τρεις ώρες πριν από την έναρξη της συνεδρίασης του Προεδρείου. Εφόσον το Προεδρείο διαπιστώσει ότι μια πρόταση σχετίζεται με τα βασικά καθήκοντα της ΕΤΠ, αυτή εξετάζεται σύμφωνα με την παράγραφο 3 στοιχείο γ).

Για τα σχέδια εξαιρετικά επειγόντων ψηφισμάτων, κάθε μέλος μπορεί να υποβάλει τροπολογίες στη σύνοδο ολομέλειας.

Άρθρο 43

Προβολή γνωμοδοτήσεων, εκθέσεων και ψηφισμάτων

Το Προεδρείο μεριμνά για την προβολή των γνωμοδοτήσεων, εκθέσεων και ψηφισμάτων που εκδίδει η ΕΤΠ.

ΚΕΦΑΛΑΙΟ 4

Επιτροπές

Άρθρο 44

Σύνθεση και αρμοδιότητες

1.   Στην αρχή κάθε τετραετούς θητείας, η Ολομέλεια συγκροτεί επιτροπές στις οποίες ανατίθεται η προετοιμασία των εργασιών. Αποφασίζει σχετικά με τη σύνθεση και τα καθήκοντά τους, κατόπιν προτάσεως του Προεδρείου.

2.   Η σύνθεση των επιτροπών πρέπει να αντανακλά την εκπροσώπηση των κρατών μελών στην ΕΤΠ.

3.   Τα μέλη της ΕΤΠ πρέπει να συμμετέχουν σε μια τουλάχιστον επιτροπή και όχι σε περισσότερες από δύο. Το Προεδρείο μπορεί να κάνει δεκτές παρεκκλίσεις για μέλη που ανήκουν σε ολιγάριθμες εθνικές αντιπροσωπείες των οποίων τα μέλη είναι λιγότερα από τον αριθμό των επιτροπών.

Άρθρο 45

Πρόεδρος και αντιπρόεδροι

1.   Κάθε επιτροπή, κατά την πρώτη συνεδρίασή της, εκλέγει μεταξύ των μελών της έναν πρόεδρο, έναν πρώτο αντιπρόεδρο και, κατ' ανώτατο όριο, δύο αντιπροέδρους (προεδρείο).

2.   Εάν ο αριθμός των υποψηφίων αντιστοιχεί με τον αριθμό των προς πλήρωση εδρών, η εκλογή μπορεί να πραγματοποιηθεί διά βοής. Διαφορετικά, ή ύστερα από αίτημα του 1/6 των μελών της επιτροπής, η εκλογή πραγματοποιείται σύμφωνα με τις διατάξεις του άρθρου 31 παράγραφοι 2 έως 4 σχετικά με την εκλογή του Προέδρου και του πρώτου αντιπροέδρου της ΕΤΠ.

3.   Όταν ένα μέλος του προεδρείου μίας επιτροπής παραιτείται από τη θέση αυτή ή παύει να είναι μέλος της ΕΤΠ, η θέση που έχει κενωθεί καλύπτεται σύμφωνα με τη διαδικασία που προβλέπεται στο παρόν άρθρο.

Άρθρο 46

Αρμοδιότητες των επιτροπών

Οι επιτροπές επεξεργάζονται σχέδια γνωμοδοτήσεων, εκθέσεων και ψηφισμάτων, τα οποία στη συνέχεια υποβάλλονται στην Ολομέλεια για υιοθέτηση.

Άρθρο 47

Σύγκληση και ημερήσιες διατάξεις των επιτροπών

1.   Η ημερομηνία της συνεδρίασης και η ημερήσια διάταξη προσδιορίζονται από τον πρόεδρο της επιτροπής με τη σύμφωνη γνώμη του πρώτου αντιπροέδρου.

2.   Κάθε επιτροπή συγκαλείται από τον πρόεδρό της. Η πρόσκληση για μία τακτική συνεδρίαση πρέπει να διαβιβάζεται μαζί με την ημερήσια διάταξη στα μέλη το αργότερο τέσσερις εβδομάδες πριν από την ημερομηνία της συνεδρίασης.

3.   Εάν υπάρχει γραπτή αίτηση τουλάχιστον του ενός τετάρτου των μελών της επιτροπής, ο πρόεδρος οφείλει να συγκαλέσει έκτακτη συνεδρίαση το πολύ εντός τεσσάρων εβδομάδων από την υποβολή της αίτησης. Η ημερήσια διάταξη της έκτακτης συνεδρίασης καθορίζεται από τα μέλη που υποβάλλουν την αίτηση σύγκλησής της. Η ημερήσια διάταξη αποστέλλεται στα μέλη μαζί με την πρόσκληση για τη συνεδρίαση.

4.   Όλα τα σχέδια γνωμοδότησης και τα άλλα έγγραφα που χρήζουν μετάφρασης και διανομής πριν από μία συνεδρίαση, περιέρχονται στη γραμματεία της σχετικής επιτροπής πέντε τουλάχιστον εβδομάδες πριν από την ημερομηνία της εν λόγω συνεδρίασης. Στη συνέχεια, διαβιβάζονται στα μέλη δύο τουλάχιστον εβδομάδες πριν από την ημερομηνία της συνεδρίασης. Σε εξαιρετικές περιπτώσεις, οι ανωτέρω προθεσμίες μπορούν να τροποποιηθούν από τον πρόεδρο.

Άρθρο 48

Δημοσιότητα των συνεδριάσεων

1.   Οι συνεδριάσεις των επιτροπών είναι δημόσιες, εκτός εάν μία επιτροπή αποφασίσει διαφορετικά όσον αφορά ολόκληρη τη συνεδρίαση ή ένα συγκεκριμένο σημείο της ημερήσιας διάταξης.

2.   Οι εκπρόσωποι του Ευρωπαϊκού Κοινοβουλίου, του Συμβουλίου και της Επιτροπής μπορούν να παρίστανται στις συζητήσεις των επιτροπών και να απαντούν σε ερωτήσεις που υποβάλλουν τα μέλη τους.

Άρθρο 49

Δημόσιες ακροάσεις

Σε ειδικές περιπτώσεις και με την έγκριση του Προεδρείου, μια επιτροπή μπορεί να οργανώσει δημόσια ακρόαση ή να προσκαλέσει εξωτερικούς ομιλητές λόγω των ειδικών γνώσεών τους σχετικά με ένα ή περισσότερα σημεία της ημερήσιας διάταξης.

Άρθρο 50

Προθεσμίες για την κατάρτιση γνωμοδοτήσεων και εκθέσεων

1.   Οι επιτροπές καταρτίζουν τα σχέδια γνωμοδοτήσεων και εκθέσεων εντός της προθεσμίας που τους τάσσει ο Πρόεδρος. Καταρτίζουν τα σχέδια γνωμοδοτήσεων και εκθέσεων σε δύο το πολύ συνεδριάσεις, χωρίς να συνυπολογίζεται η πρώτη συνεδρίαση, η οποία είναι αφιερωμένη στην οργάνωση των εργασιών.

2.   Σε εξαιρετικές περιπτώσεις, το Προεδρείο μπορεί να επιτρέψει τη συζήτηση ενός σχεδίου γνωμοδότησης ή έκθεσης σε περισσότερες συνεδριάσεις ή να παρατείνει την προθεσμία υποβολής του σχεδίου γνωμοδότησης.

Άρθρο 51

Δομή των γνωμοδοτήσεων

1.   Μια γνωμοδότηση της ΕΤΠ περιλαμβάνει:

| — | ένα προοίμιο, όπου παρατίθενται οι νομικές βάσεις της γνωμοδότησης και η διαδικασία που εφαρμόσθηκε για την επεξεργασία της και όπου διατυπώνονται ενδεχομένως εισαγωγικά σχόλια, |
| --- | --- |

—

ένα προοίμιο, όπου παρατίθενται οι νομικές βάσεις της γνωμοδότησης και η διαδικασία που εφαρμόσθηκε για την επεξεργασία της και όπου διατυπώνονται ενδεχομένως εισαγωγικά σχόλια,

| — | και το κύριο μέρος, όπου εκτίθενται οι απόψεις και συστάσεις της ΕΤΠ για το εκάστοτε εξεταζόμενο θέμα, καθώς και, ενδεχομένως, συγκεκριμένες προτάσεις τροποποίησης του υπό εξέταση εγγράφου. |
| --- | --- |

—

και το κύριο μέρος, όπου εκτίθενται οι απόψεις και συστάσεις της ΕΤΠ για το εκάστοτε εξεταζόμενο θέμα, καθώς και, ενδεχομένως, συγκεκριμένες προτάσεις τροποποίησης του υπό εξέταση εγγράφου.

2.   Κατά την εξέταση του εγγράφου αναφοράς, και οπουδήποτε αυτό είναι δυνατό, το κύριο μέρος αναφέρεται στην τήρηση της αρχής της επικουρικότητας, καθώς και στον αναμενόμενο αντίκτυπο όσον αφορά την εφαρμογή της σε διοικητικό επίπεδο και σε σχέση με τα τοπικά και περιφερειακά οικονομικά.

3.   Για κάθε γνωμοδότηση, καταρτίζεται ιδιαίτερη αιτιολογική έκθεση όπου διευκρινίζεται το σύνολο των απόψεων της ΕΤΠ και γίνεται ιδιαίτερη μνεία σε συγκεκριμένα σημεία. Υπεύθυνος για την κατάρτιση της αιτιολογικής έκθεσης είναι ο εκάστοτε εισηγητής. Δεν διεξάγεται ψηφοφορία επί της αιτιολογικής έκθεσης. Ωστόσο, το περιεχόμενό της πρέπει να αντιστοιχεί στο πνεύμα και το γράμμα της γνωμοδότησης, επί της οποίας και διεξάγεται ψηφοφορία. Σε διαφορετική περίπτωση, ο πρόεδρος της επιτροπής μπορεί να διαγράψει την αιτιολογική έκθεση.

Άρθρο 52

Δομή των εκθέσεων

Μια έκθεση της ΕΤΠ περιλαμβάνει:

| — | το προοίμιο, όπου εκτίθεται η διαδικασία που εφαρμόσθηκε για την επεξεργασία της έκθεσης καθώς και πίνακας περιεχομένων, |
| --- | --- |

—

το προοίμιο, όπου εκτίθεται η διαδικασία που εφαρμόσθηκε για την επεξεργασία της έκθεσης καθώς και πίνακας περιεχομένων,

| — | την εισαγωγή, στην οποία διασαφηνίζεται το γενικό πλαίσιο των εξεταζόμενων θεμάτων, |
| --- | --- |

—

την εισαγωγή, στην οποία διασαφηνίζεται το γενικό πλαίσιο των εξεταζόμενων θεμάτων,

| — | το κύριο μέρος, όπου εκτίθενται συγκεκριμένες παρατηρήσεις και πραγματοποιείται ανάλυση των εξεταζόμενων θεμάτων, |
| --- | --- |

—

το κύριο μέρος, όπου εκτίθενται συγκεκριμένες παρατηρήσεις και πραγματοποιείται ανάλυση των εξεταζόμενων θεμάτων,

| — | τα συμπεράσματα, όπου εκτίθενται οι τελικές απόψεις και συστάσεις της ΕΤΠ επί του θέματος. |
| --- | --- |

—

τα συμπεράσματα, όπου εκτίθενται οι τελικές απόψεις και συστάσεις της ΕΤΠ επί του θέματος.

Στις περιπτώσεις που κρίνεται απαραίτητο, τα παραρτήματα μπορούν να περιλαμβάνουν σχετικά έγγραφα, έγγραφα αναφοράς και πρόσθετες πληροφορίες.

Άρθρο 53

Εισηγητές

1.   Ύστερα από πρόταση του προέδρου της, κάθε επιτροπή ορίζει έναν ή, σε αιτιολογημένες περιπτώσεις, δύο εισηγητές για την επεξεργασία σχεδίου γνωμοδότησης ή έκθεσης. Η πρόταση του προέδρου αποστέλλεται στα μέλη μαζί με την ημερήσια διάταξη. Σε περιπτώσεις καθυστερημένης υποβολής αιτήσεων γνωμοδότησης, η πρόταση του προέδρου διαβιβάζεται στα μέλη τουλάχιστον μία εβδομάδα πριν από την έναρξη της συνεδρίασης.

2.   Κατά τον ορισμό εισηγητών, κάθε επιτροπή διασφαλίζει την ισόρροπη κατανομή των γνωμοδοτήσεων και εκθέσεων.

3.   Σε επείγουσες περιπτώσεις, ο πρόεδρος, αφού ενημερώσει τον Γενικό Γραμματέα, μπορεί να εφαρμόσει τη γραπτή διαδικασία για τον ορισμό του εισηγητή. Η διαδικασία αυτή προβλέπει ότι ο πρόεδρος απευθύνει στα μέλη της επιτροπής σχετική ανακοίνωση με την οποία τα καλεί να υποβάλουν γραπτώς και εντός τριών εργάσιμων ημερών, ενδεχόμενες αντιρρήσεις ως προς τον ορισμό του προτεινόμενου εισηγητή. Σ' αυτή την περίπτωση, ο πρόεδρος και ο πρώτος αντιπρόεδρος αποφασίζουν από κοινού.

4.   Σε περίπτωση που ο πρόεδρος ή ένας από τους αντιπροέδρους ορισθεί εισηγητής, οφείλει κατά τη διάρκεια της εξέτασης του σχεδίου γνωμοδότησης ή έκθεσής του, να παραχωρήσει την προεδρία σε ένα άλλο μέλος του προεδρείου ή στο αρχαιότερο παρόν μέλος.

Άρθρο 54

Ομάδες εργασίας

1.   Σε αιτιολογημένες περιπτώσεις, οι επιτροπές μπορούν να συγκροτούν, ύστερα από έγκριση του Προεδρείου, ομάδες εργασίας. Τα μέλη των ομάδων αυτών μπορούν να προέρχονται και από άλλη επιτροπή.

2.   Κάθε ομάδα εργασίας μπορεί να ορίζει έναν πρόεδρο και έναν αντιπρόεδρο από τα μέλη της.

Άρθρο 55

Εμπειρογνώμονες

1.   Τα μέλη των επιτροπών μπορούν να ζητούν τη συνδρομή ενός εμπειρογνώμονα.

2.   Μια επιτροπή μπορεί, για την εκτέλεση των εργασιών της, καθώς και για την υποστήριξη των ομάδων εργασίας που έχει συστήσει, να ζητά τη συνδρομή εμπειρογνωμόνων. Οι εμπειρογνώμονες αυτοί μπορούν, κατόπιν προσκλήσεως του προέδρου, να συμμετέχουν σε συνεδριάσεις της επιτροπής ή μιας εκ των ομάδων εργασίας, κατά τις οποίες είναι δυνατό να λαμβάνουν το λόγο, όπως άλλωστε και ο εμπειρογνώμονας του εισηγητή.

3.   Επιστρέφονται μόνο τα έξοδα ταξιδιού και διαμονής των εμπειρογνωμόνων των εισηγητών και των εμπειρογνωμόνων που έχουν προσκληθεί από την επιτροπή.

Άρθρο 56

Απαρτία

1.   Στις επιτροπές υπάρχει απαρτία όταν είναι παρόντα περισσότερα από τα μισά μέλη.

2.   Η απαρτία εξακριβώνεται μόνο κατά τη διάρκεια της συνεδρίασης, ύστερα από αίτηση δέκα τουλάχιστον μελών. Αν δεν ζητηθεί εξακρίβωση της απαρτίας, όλες οι ψηφοφορίες είναι έγκυρες, ανεξάρτητα από τον αριθμό των ψηφιζόντων. Αν δεν υπάρχει απαρτία, η επιτροπή μπορεί να συνεχίσει τις συζητήσεις της, αλλά η ψηφοφορία αναβάλλεται για την επόμενη συνεδρίαση.

3.   Όλα τα μέλη και οι αναπληρωτές που συμμετέχουν σε μια συνεδρίαση, καθώς και άλλα παριστάμενα άτομα, εγγράφουν το ονοματεπώνυμό τους σε έναν κατάλογο παρουσιών.

Άρθρο 57

Ψηφοφορία

Οι αποφάσεις λαμβάνονται με την πλειοψηφία των εκπεφρασμένων ψήφων. Κατά τα λοιπά, ισχύουν οι διατάξεις του άρθρου 22 παράγραφος 2.

Άρθρο 58

Τροπολογίες

1.   Οι τροπολογίες πρέπει να περιέρχονται στη γραμματεία της επιτροπής το αργότερο πέντε εργάσιμες ημέρες πριν από την ημερομηνία της συνεδρίασης. Σε εξαιρετικές περιπτώσεις, οι ανωτέρω προθεσμίες μπορούν να τροποποιηθούν από τον πρόεδρο.

2.   Η ψηφοφορία επί των τροπολογιών ακολουθεί την αρίθμηση των παραγράφων του κειμένου του εξεταζόμενου σχεδίου γνωμοδότησης ή έκθεσης. Η τελική ψηφοφορία αφορά το σύνολο του κειμένου. Εάν έχουν κατατεθεί, επί του ιδίου μέρους του κειμένου, δύο ή περισσότερες τροπολογίες που αποκλείονται αμοιβαίως, η τροπολογία που απομακρύνεται περισσότερο από το αρχικό κείμενο έχει προτεραιότητα και τίθεται πρώτη σε ψηφοφορία.

3.   Μετά την υιοθέτηση του σχεδίου γνωμοδότησης ή έκθεσης από την επιτροπή, ο πρόεδρός της το διαβιβάζει στον Πρόεδρο της ΕΤΠ.

Άρθρο 59

Απόφαση για την μη κατάρτιση γνωμοδότησης ή έκθεσης

Εάν η (καθ' ύλην) αρμόδια επιτροπή κρίνει ότι ένα θέμα που της ανέθεσε το Προεδρείο δεν έχει περιφερειακό ή τοπικό ενδιαφέρον ή δεν έχει πολιτική σημασία, μπορεί να αποφασίσει να μην καταρτίσει γνωμοδότηση ή έκθεση.

ΚΕΦΑΛΑΙΟ 5

Διοίκηση της ΕΤΠ

Άρθρο 60

Γενική Γραμματεία

1.   Η ΕΤΠ επικουρείται από μια Γενική Γραμματεία.

2.   Η Γενική Γραμματεία διευθύνεται από ένα Γενικό Γραμματέα.

3.   Το Προεδρείο, μετά από πρόταση του Γενικού Γραμματέα, αποφασίζει για την οργάνωση της Γενικής Γραμματείας, έτσι ώστε να εξασφαλίζεται η απρόσκοπτη λειτουργία της ΕΤΠ και των οργάνων της, και να επικουρούνται τα μέλη στην άσκηση των καθηκόντων τους. Καθορίζει τις υπηρεσίες που πρέπει να παρέχει η Γενική Γραμματεία προς τα μέλη, τις εθνικές αντιπροσωπείες, τις πολιτικές ομάδες και τα μέλη που δεν ανήκουν σε πολιτικές ομάδες.

4.   Η Γενική Γραμματεία τηρεί τα πρακτικά των συνεδριάσεων των οργάνων της ΕΤΠ.

Άρθρο 61

Γενικός Γραμματέας

1.   Ο Γενικός Γραμματέας εκτελεί τις αποφάσεις που λαμβάνουν το Προεδρείο ή ο Πρόεδρος κατ' εφαρμογή του παρόντος εσωτερικού κανονισμού και της ισχύουσας έννομης τάξης. Συμμετέχει με συμβουλευτική ιδιότητα στις συνεδριάσεις του Προεδρείου και τηρεί τα πρακτικά.

2.   Ο Γενικός Γραμματέας ασκεί τα καθήκοντά του υπό την εποπτεία του Προέδρου, ο οποίος εκπροσωπεί το Προεδρείο.

Άρθρο 62

Διορισμός του Γενικού Γραμματέα

1.   Το Προεδρείο διορίζει το Γενικό Γραμματέα με απόφαση που λαμβάνεται με την πλειοψηφία των δύο τρίτων των μελών του, κατ' εφαρμογή των άρθρων 2 και 8 του καθεστώτος που εφαρμόζεται επί του λοιπού προσωπικού των Ευρωπαϊκών Κοινοτήτων.

2.   Ο Γενικός Γραμματέας προσλαμβάνεται για μια πενταετία. Οι ιδιαίτεροι όροι της σύμβασης πρόσληψης καθορίζονται από το Προεδρείο.

3.   Για το διορισμό Γενικού Γραμματέα και σύμφωνα με το καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων, το Προεδρείο ασκεί καθήκοντα αρμόδιας αρχής για τη σύναψη της σύμβασης εργασίας.

Άρθρο 63

Κανονισμός υπηρεσιακής κατάστασης των υπαλλήλων και καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων

1.   Οι εξουσίες που, βάσει του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων, περιέρχονται στην αρμόδια για τους διορισμούς αρχή, ασκούνται:

| — | όσον αφορά τους υπαλλήλους των βαθμών 5ου έως 10ου της κατηγορίας Α* και τους υπαλλήλους των κατηγοριών Β*, Γ* και Δ*, από το Γενικό Γραμματέα, |
| --- | --- |

—

όσον αφορά τους υπαλλήλους των βαθμών 5ου έως 10ου της κατηγορίας Α* και τους υπαλλήλους των κατηγοριών Β*, Γ* και Δ*, από το Γενικό Γραμματέα,

| — | όσον αφορά τους άλλους υπαλλήλους, από το Προεδρείο μετά από πρόταση του Γενικού Γραμματέα. |
| --- | --- |

—

όσον αφορά τους άλλους υπαλλήλους, από το Προεδρείο μετά από πρόταση του Γενικού Γραμματέα.

2.   Οι εξουσίες που, βάσει του καθεστώτος που εφαρμόζεται στο λοιπό προσωπικό των Κοινοτήτων, περιέρχονται στην αρμόδια για τη σύναψη συμβάσεων πρόσληψης προσωπικού αρχή, ασκούνται:

| — | όσον αφορά τους εκτάκτους υπαλλήλους των βαθμών 5ου έως 10ου της κατηγορίας Α* καθώς και των κατηγοριών Β*, Γ* και Δ*, από το Γενικό Γραμματέα, |
| --- | --- |

—

όσον αφορά τους εκτάκτους υπαλλήλους των βαθμών 5ου έως 10ου της κατηγορίας Α* καθώς και των κατηγοριών Β*, Γ* και Δ*, από το Γενικό Γραμματέα,

| — | όσον αφορά τους λοιπούς εκτάκτους υπαλλήλους, από το Προεδρείο, μετά από πρόταση του Γενικού Γραμματέα, |
| --- | --- |

—

όσον αφορά τους λοιπούς εκτάκτους υπαλλήλους, από το Προεδρείο, μετά από πρόταση του Γενικού Γραμματέα,

| — | όσον αφορά τους εκτάκτους υπαλλήλους του ιδιαίτερου γραφείου του Προέδρου ή του πρώτου αντιπροέδρου:






  — | όσον αφορά τους υπαλλήλους των βαθμών 5ου έως 10ου της κατηγορίας Α* και του γλωσσικού κλάδου και τους υπαλλήλους των κατηγοριών Β*, Γ* και Δ*, από το Γενικό Γραμματέα, μετά από πρόταση του Προέδρου, |
| --- | --- | --- |

—

όσον αφορά τους εκτάκτους υπαλλήλους του ιδιαίτερου γραφείου του Προέδρου ή του πρώτου αντιπροέδρου:

—

όσον αφορά τους υπαλλήλους των βαθμών 5ου έως 10ου της κατηγορίας Α* και του γλωσσικού κλάδου και τους υπαλλήλους των κατηγοριών Β*, Γ* και Δ*, από το Γενικό Γραμματέα, μετά από πρόταση του Προέδρου,

| — | όσον αφορά τους λοιπούς υπαλλήλους, από το Προεδρείο, μετά από πρόταση του Προέδρου. |
| --- | --- |

—

όσον αφορά τους λοιπούς υπαλλήλους, από το Προεδρείο, μετά από πρόταση του Προέδρου.

Οι έκτακτοι υπάλληλοι που απασχολούνται στο ιδιαίτερο γραφείο του Προέδρου προσλαμβάνονται έως τη λήξη της θητείας του Προέδρου,

| — | όσον αφορά τους επικουρικούς, τους συμβασιούχους και τους τοπικούς υπαλλήλους, από το Γενικό Γραμματέα, |
| --- | --- |

—

όσον αφορά τους επικουρικούς, τους συμβασιούχους και τους τοπικούς υπαλλήλους, από το Γενικό Γραμματέα,

| — | όσον αφορά τους ειδικούς συμβούλους, από τον Γενικό Γραμματέα, σύμφωνα με τις διατάξεις του άρθρου 119 του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων. |
| --- | --- |

—

όσον αφορά τους ειδικούς συμβούλους, από τον Γενικό Γραμματέα, σύμφωνα με τις διατάξεις του άρθρου 119 του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων.

Άρθρο 64

Επιτροπή δημοσιονομικών και διοικητικών θεμάτων

1.   Το Προεδρείο συνιστά σύμφωνα με το άρθρο 35, μια συμβουλευτική επιτροπή δημοσιονομικών και διοικητικών θεμάτων, η οποία τίθεται υπό την προεδρία ενός μέλους του Προεδρείου.

2.   Η επιτροπή δημοσιονομικών και διοικητικών θεμάτων αναλαμβάνει τα ακόλουθα καθήκοντα:

| α) | εξέταση και έγκριση του προσωρινού σχεδίου κατάστασης των προβλεπόμενων εσόδων και εξόδων που υποβάλλεται από το Γενικό Γραμματέα σύμφωνα με το άρθρο 65· |
| --- | --- |

α)

εξέταση και έγκριση του προσωρινού σχεδίου κατάστασης των προβλεπόμενων εσόδων και εξόδων που υποβάλλεται από το Γενικό Γραμματέα σύμφωνα με το άρθρο 65·

| β) | κατάρτιση σχεδίων εκτελεστικών διατάξεων και αποφάσεων του Προεδρείου για θέματα οικονομικά, οργανωτικά και διοικητικά, συμπεριλαμβανομένων εκείνων που αφορούν τα μέλη και τους αναπληρωτές τους. |
| --- | --- |

β)

κατάρτιση σχεδίων εκτελεστικών διατάξεων και αποφάσεων του Προεδρείου για θέματα οικονομικά, οργανωτικά και διοικητικά, συμπεριλαμβανομένων εκείνων που αφορούν τα μέλη και τους αναπληρωτές τους.

3.   Ο πρόεδρος της επιτροπής δημοσιονομικών και διοικητικών θεμάτων εκπροσωπεί την ΕΤΠ στις αρμόδιες για τον προϋπολογισμό αρχές.

Άρθρο 65

Σχέδιο προϋπολογισμού

1.   Η Επιτροπή δημοσιονομικών και διοικητικών θεμάτων υποβάλλει στο Προεδρείο προσωρινό σχέδιο κατάστασης των προβλεπόμενων εσόδων και εξόδων της ΕΤΠ για το επόμενο οικονομικό έτος. Το Προεδρείο υποβάλλει το σχέδιο προς έγκριση στην Ολομέλεια.

2.   Η Ολομέλεια εγκρίνει το σχέδιο κατάστασης των προβλεπόμενων εξόδων και εσόδων και το διαβιβάζει στην Επιτροπή, στο Συμβούλιο και στο Ευρωπαϊκό Κοινοβούλιο εγκαίρως, ώστε να τηρούνται οι προθεσμίες που επιβάλλουν οι δημοσιονομικές διαδικασίες.

3.   Ύστερα από διαβούλευση με την Επιτροπή δημοσιονομικών και διοικητικών θεμάτων, ο Πρόεδρος προβαίνει ο ίδιος ή αναθέτει περαιτέρω την εκτέλεση της κατάστασης των προβλεπόμενων εξόδων και εσόδων, στο πλαίσιο του εγκεκριμένου από το Προεδρείο εσωτερικού δημοσιονομικού κανονισμού. Ασκεί τις αρμοδιότητες αυτές σύμφωνα με τις διατάξεις του δημοσιονομικού κανονισμού που εφαρμόζονται για το γενικό προϋπολογισμό των Ευρωπαϊκών Κοινοτήτων.

ΤΙΤΛΟΣ ΙΙΙ

ΛΟΙΠΕΣ ΔΙΑΤΑΞΕΙΣ

ΚΕΦΑΛΑΙΟ 1

Συνεργασία με άλλα όργανα

Άρθρο 66

Συμφωνίες διοργανικής συνεργασίας

Στα πλαίσια της διοργανικής συνεργασίας, το Προεδρείο μπορεί, κατόπιν προτάσεως του Γενικού Γραμματέα, να συνάπτει συμφωνίες συνεργασίας με άλλα θεσμικά, επικουρικά ή βοηθητικά όργανα της Ευρωπαϊκής Ένωσης.

Άρθρο 67

Διαβίβαση και δημοσίευση των γνωμοδοτήσεων, εκθέσεων και ψηφισμάτων

1.   Οι γνωμοδοτήσεις και εκθέσεις της ΕΤΠ όπως και οι ανακοινώσεις για τη χρήση απλουστευμένης διαδικασίας, σύμφωνα με το άρθρο 26, ή για τη μη κατάρτιση γνωμοδότησης ή έκθεσης, σύμφωνα με το άρθρο 59, απευθύνονται στο Συμβούλιο, την Ευρωπαϊκή Επιτροπή και το Ευρωπαϊκό Κοινοβούλιο και διαβιβάζονται, όπως και τα ψηφίσματα, από τον Πρόεδρο.

2.   Οι γνωμοδοτήσεις, οι εκθέσεις και τα ψηφίσματα της ΕΤΠ δημοσιεύονται στην Επίσημη Εφημερίδα της Ευρωπαϊκής Ένωσης.

ΚΕΦΑΛΑΙΟ 2

Δημοσιότητα και διαφάνεια

Άρθρο 68

Πρόσβαση του κοινού στα έγγραφα

1.   Κάθε πολίτης της Ένωσης και κάθε φυσικό ή νομικό πρόσωπο, το οποίο κατοικεί ή έχει την καταστατική του έδρα σε κράτος μέλος έχει δικαίωμα πρόσβασης στα έγγραφα της Επιτροπής των Περιφερειών, σύμφωνα με τις διατάξεις της συνθήκης ΕΚ, υπό την επιφύλαξη των αρχών, όρων και περιορισμών που θέτει ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου και σύμφωνα με τις διατάξεις που έχει εκδώσει το Προεδρείο. Στο μέτρο του δυνατού, η πρόσβαση στα έγγραφα της Επιτροπής των Περιφερειών επιτρέπεται, κατά τον ίδιο τρόπο, και σε άλλα φυσικά ή νομικά πρόσωπα.

2.   Η ΕΤΠ τηρεί μητρώο των εγγράφων της. Προς το σκοπό αυτό το Προεδρείο υιοθετεί εσωτερικούς κανόνες που διέπουν τους όρους πρόσβασης και καθορίζει τον κατάλογο των εγγράφων που είναι άμεσα προσιτά.

ΚΕΦΑΛΑΙΟ 3

Διατάξεις σχετικά με τον εσωτερικό κανονισμό

Άρθρο 69

Αναθεώρηση του εσωτερικού κανονισμού

1.   Η Ολομέλεια αποφασίζει με την πλειοψηφία των μελών της κατά πόσον απαιτείται γενική ή μερική αναθεώρηση του παρόντος εσωτερικού κανονισμού.

2.   Αναθέτει σε ειδική επιτροπή τη σύνταξη έκθεσης και σχεδίου κειμένου, βάσει των οποίων προβαίνει στη θέσπιση των νέων διατάξεων με την πλειοψηφία των μελών της. Οι νέες διατάξεις αρχίζουν να ισχύουν από την επομένη της δημοσίευσής τους στην Επίσημη Εφημερίδα της Ευρωπαϊκής Ένωσης.

Άρθρο 70

Οδηγίες του Προεδρείου

Το Προεδρείο μπορεί να εκδίδει οδηγίες για τους όρους εφαρμογής των διατάξεων του παρόντος εσωτερικού κανονισμού και στα πλαίσια της τήρησής του.

Άρθρο 71

Έναρξη της ισχύος του εσωτερικού κανονισμού

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

---